Harga Minyak Terperangkap Di Tengah Kesuraman Pasaran

Harga minyak mentah terus didagangkan rendah walaupun memaparkan sedikit kenaikan pada sesi Asia, di tengah ketidakpastian pasaran terhadap prospek permintaan bahan bakar yang mungkin terjejas akibat pelaksanaan langkah sekatan coronavirus.
Niaga hadapan minyak mentah Brent stabil pada harga $69.25 setong, selepas susut 0.7% pada hari Selasa. Sementara dagangan WTI Amerika Syarikat pula sedikit meningkat pada $66.56 setong, kembali stabil setelah jatuh 1% pad sesi sebelumnya.
Ketidakpastian mengenai prospek permintaan bahan bakar global kembali membelenggu pasaran, lebih-lebih lagi setelah New Zealand mengumumkan langkah penutupan lebih ketat di seluruh negara pada Selasa.
 Tujuh lagi kes Covid-19 telah dikesan dalam komuniti pada hari ini di negara itu, yang mana ia dilaporkan sebagai varian Delta. Ini menyebabkan pasaran bimbang terhadap kemungkinan sekatan akan dilanjutkan sekiranya kes jangkitan terus meningkat.
Sementara itu di China, pemprosesan minyak mentah setiap hari dilaporkan jatuh ke paras terendah sejak Mei 2020, pada bulan Julai kerana kilang penyulingan bebas mengurangkan pengeluarran berikutan kuota uang lebh ketat, inventori yang tinggi dan keuntungan yang lemah.
Dalam pada itu, nilai US dolar yang lebih kukuh juga mempengaruhi dagangan komoditi hitam itu, yang menjadikan harga minyak lebih mahal bagi pemegang matawang utama lain.


Satu Lagi Kontroversi Melibatkan Pentadbiran Trump, Greenback Menjunam!

US Dollar melemah dalam dagangan sesi Asia pada Selasa disebabkan oleh kontroversi terbaru yang melibatkan pentadbiran Trump apabila didakwa telah memberikan diplomat Russia maklumat rahsia mengenai sumber perisikan Timur Tengah.
AUD/USD didagang pada 0.7425 dengan lonjakan sebanyak 0.16 peratus, manakala USD/JPY didagang menurun sebanyak 0.10 peratus. Bank Pusat Australia dijangka akan mengekalkan kadar pada tahap stabil iaitu pada bacaan 1.50 peratus di dalam laporan minit mesyuarat Mei.
Dalam masa yang sama, US Dollar Index yang mengukur kekuatan US Dollar berbanding enam matawang yang lain kali terakhir dinilai menjunam sebanyak 0.05 peratus kepada 98.76.
 Semalam, US Dollar menjunam berbanding matawang utama pada Isnin selepas data pembuatan AS dicatat lebih lemah daripada jangkaan. Dalam masa yang sama, pengukuhan matawang Kanada juga melemahkan lagi matawang gergasi.
Lonjakan matawang loonie adalah disebabkan oleh kenyataan Menteri Tenaga Arab Saudi dan Russia pada Isnin yang mengatakan bahawa mereka akan menyokong lanjutan perjanjian pemotongan bekalan minyak mentah sehingga tahun 2018.
Menurut Fed rate monitor tools, unjuran kenaikan kadar selanjutnya oleh Fed diletakkan pada tahap 70 peratus berbanding 80 peratus bagi minggu sebelum ini.
Kalau Cara Berfikir Masih Macam Ini, ‘Sorry’ Lupakan Saja Forex Trading


Euro Melonjak Menolak Dolar Jatuh, Emas Naik Ke Paras Tertinggi Semalam

Harga emas stabil dan menghampiri semula paras tertinggi setahun lalu, menutup kerugian selepas dolar mengukuh di sesi New York semalam, di samping tumpuan beralih kepada mesyuarat ECB malam ini bagi mencari petunjuk baru tempoh yang bakal diambil untuk keluar daripada kelonggaran polisi sedia ada.
Laporan penetapan kadar faedah bank pusat eropah (ECB) akan diumumkan pada jam 7.45 malam ini, dengan jangkaan tiada perubahan pada kadar, dan fokus lebih tertumpu kepada sidang media Presiden Mario Draghi 45 minit selepas pengumuman tersebut dengan para pelabur akan meneliti tanda-tanda bagaimana ECB akan mula mengurangkan pelonggaran program kuantitatif mereka (QE).

Pada Julai yang lalu, pengubal polisi bank pusat Eropah telah mengutarakan kebimbangan terhadap peningkatan euro, dan mungkin akan mengulangi amaran tersebut hari ini. Sebahagian pakar ekonomi menjangkakan bank pusat akan menangguhkan sehingga bulan Oktober depan sebelum mengumumkan pengecilan (tapering) pembelian bon bulanan bernilai €60 billion.
Pasaran hadapan emas di Comex didagangkan pada $1,344.84 setakat jam 6.20 petang, meningkat $5.83 atau 0.44%. Harga kekal di paras tertinggi yang dicapai semalam pada $1,349.70, bersamaan paras pada 9 September tahun yang lalu
 Logam berharga kuning jatuh selepas naik tiga hari berturut-turut pada hari Rabu di sesi New York berikutan pasaran tidak menjangkakan penangguhan terhadap kenaikan had hutang Amerika sehingga Disember dengan persetujuan antara Presiden US, Donal Trump dan ketua-ketua kongres yang lain.
Persetujuan kongres yang termasuk pembiayaan bantuan untuk bencana taufan Harvey, dapat mengelakkan pada kegagalan membayar hutang (default debt) kerajaan. Perkembangan yang positif ini juga dilihat dapat mengurangkan kebimbangan terhadap risiko penutupan kerajaan dalam jangka masa terdekat.
Walaupun perhatian terhadap perkembangan risiko di semenanjung Korea berkurangan namun dengan tumpuan beralih kepada ECB telah menekan semula dolar ke paras terendah seminggu lalu dan meningkatkan semula permintaan terhadap aset-aset safe haven termasuk emas.
Matawang euro menguat berbanding dolar dengan EUR/USD meningkat 61 pips atau 0.51% kepada 1.1980.


Sentimen Terhadap Pilihanraya Presiden Terus Membenam Matawang Gergasi!

Kerugian US Dollar terus meruncing pada hari Khamis menjelang pilihanraya presiden yang akan datang.
Dollar juga dicatat melemah berbanding Yen apabila pasaran Jepun ditutup kerana cuti umum.
USD/JPY, 30 minit
US Dollar jatuh sebanyak 0.7% terjun ke paras terendah semenjak 4 Oktober lalu.
Menurut salah seorang Ketua Strategi Antarabangsa Asia FX di Royal Bank of Canada, Hong Kong, Fed tidak banyak memberikan isyarat untuk mesyuarat akan datang berikutan pasaran seolah-olah sudah dapat menjangka sebarang kemungkinan dalam mesyuarat nanti.
Walaupun calon parti Demokrat telah mengungguli carta undian sebelum ini, Trump telah mula memotong kiraan undi sejak tersebarnya berita mengenai e-mel peribadi Clinton.
 Sebelum ini, Bank of Japan mengekalkan rangsangan pada Selasa. Tindakan itu bukanlah suatu kejutan buat pasaran kerana sudah dapat menjangkakan hal tersebut sebelum pengumuman dibuat lagi.
Dalam sesi ini, Euro meningkat sebanyak 0.2%.
EUR/USD, 30 minit
Dalam masa yang sama, Dollar Australia dicatat stabil dalam sesi ini.
AUD/USD, 30 minit
Data Perdagangan Australia Semakin Baik Pada Bulan September!


BOJ Punca USD/JPY Melambung Ke Paras Tertinggi 2023!

Mata wang Yen semakin bergerak lemah ketika menghampiri dagangan penghujung minggu lalu, dengan nilainya merosot berbanding US dolar ke paras terendah 7 bulan.
Sewaktu beberapa bank pusat lain meningkatkan kadar faedah pada mesyuarat minggu-minggu sebelum ini, Bank of Japan (BOJ) pada mesyuarat Jumaat lalu masih memilih untuk mengekalkan kadar faedahnya yang rendah di paras -0.10%.
Jawatan gabenor yang telah diambil alih oleh Kazuo Ueda dilihat belum lagi mengubah dasar terdahulu yang longgar, mendorong tarikan terhadap Yen semakin pudar.
Justeru, walaupun US dolar turut mengalami penyusutan minggu lalu setelah Federal Reserve (Fed) bertindak untuk menghentikan kenaikan kadar pada mesyuarat FOMC terbaru, namun raja mata wang itu kekal didagangkan kukuh berbanding Yen yang lebih suram.
Dapat diperhatikan pada carta pasangan mata wang USD/JPY dengan kenaikan pada Jumaat lalu telah mencapai ketinggian paras 141.800.
Pergerakan harga yang masih bertahan di atas sokongan Moving Average 50 (MA50) pada rangka masa 1 jam di carta USD/JPY tersebut mendorong trend bullish yang berterusan.
Menyambung dagangan pada pembukaan sesi Asia di awal minggu ini, harga sedikit susut ke sekitar 141.500, namun dengan momentum lonjakan minggu lalu harga berkemungkinan akan meneruskan pendakian lebih tinggi.
 Sasaran untuk kenaikan harga jika diteruskan dilihat akan menuju ke sekitar 143.00 sekaligus akan catatkan paras tertinggi terbaru lagi tahun ini.
Namun perlu diingatkan bahawa US dolar juga berpotensi untuk mengukuh kembali setelah Fed memberi isyarat untuk kenaikan kadar selepas ini menuju penghujung 2023.
Justeru, harga boleh ditekan turun semula dan perubahan trend harga bakal berlaku.
Penurunan harga dilihat akan menuju ke zon 140.300 untuk memberi reaksi pada zon tumpuan tersebut dahulu.
Setelah isyarat bearish yang lebih jelas, harga bakal melanjutkan penurunan ke sekitar zon sokongan pada 139.300-139.000.
Lihat gambar carta harga pasangan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Fokus Laporan Ekonomi Hari Ini

Fokus Laporan Inflasi Zon Eropah
Pasangan matawang EUR/USD akan jadi tumpuan utama pada hari Jumaat ini berikutan pengeluaran data inflasi awal dijangka akan menunjukkan harga pengguna meningkat lebih cepat pada bulan September, diikuti bacaan 1.5 peratus pada bulan Ogos lalu.
Ahli ekonomi menjangkakan bacaan indeks harga pengguna (CPI) naik 1.6 peratus bagi bulan September dalam unjuran tahun ke tahun (y/y)
Kadar inflasi dilihat sedang bergerak ke arah sasaran 2 peratus bank pusat Eropah (ECB), dan mungkin sasaran ini dijangkan akan tercapai dalam tempoh masa sederhana.
Walau bagaimanapun, hal ini tidak menghalang para pelabur untuk membeli Euro berikutan ECB mungkin akan mulakan pengurangan pembelian bon mereka lebih awal daripada jangkaan.
.EUR/USD tutup pada harga 1.1782, naik 0.32 peratus pada sesi lalu.
Data pertumbuhan ekonomi di UK
 Ahli ekonomi menjangkakan kenaikan pada bacaan terakhir KDNK suku tahun ke dua kepada 0.3% bagi suku tahun yang lalu.
Sebahagian penganalisisi pula meramalkan pertumbuhan ekonomi UK akan ditekan berikutan kadar perbelanjaan sektor swasta semakin perlahan dan jatuh ke paras terendah dua tahun lalu, menyebabkan perbelanjaan dan pelaburan kerajaan akan bertanggungjawab memastikan pertumbuhan KDNK negara.
Penganalsis daripada HSBC mengatakan, “Kita akan melihat defisit pada akaun semasa dan nisbah simpanan. Sebelum ini bacaan menunjukkan penurunan 1.7 peratus pada suku tahun pertama (Q1), yang mana tidak dijangkakan berikutan penilaian sendiri cukai pendapatan yang tinggi pada Q1 mengurangkan jumlah wang simpanan isi rumah (disposable income)”.
Pasangan matawang GBP/USD semalam meningkat 0.32 peratus kepada 1.3430
Jumlah penggalian Baker Hughes
Jumlah kiraan aktiviti penggalian minyak mingguan oleh Baker Hughes akan dikeluarkan malam ini. Bacaan ini akan memberi petunjuk baru terhadap pengeluaran dan permintaan minyak di US selepas bilangan pelantar yang aktif semakin menyusut beberapa minggu lalu
Perkiraan jumlah penggalian ini penting pada industri minyak yang menjadi proksi kepada pengeluaran minyaj dan juga permintaan dalam perkhidmatan.
Pada Khamis lalu, minyak WTI tutup $51.56, kekal dengan kenaikan empat minggu berturut-turut didorong oleh jangkaan permintaan minyak global yang meningkat dapat mengimbangi semula pasara, menolak harga lebih tinggi.


Kenaikan Harga Minyak Mentah Punca USD/CAD Menjunam!

Harga minyak mentah kembali melonjak semalam selepas mengalami penurunan beberapa hari berturut didorong oleh data industri yang menunjukkan kejatuhan mengejutkan pada inventori minyak mentah Amerika Syarikat (AS).
Institut Petroleum Amerika (API) telah mengeluarkan bacaan data minyak mentah Amerika Syarikat yang mengalami kejatuhan pada minggu lalu dengan penurunan 5.9 juta tong, meleset berbanding jangkaan peningkatan 1.6 juta tong.
Laporan mingguan inventori minyak mentah AS akan dikeluarkan oleh Pentadbiran Maklumat Tenaga (EIA) pada jam 10.30 malam ini pula.
Kenaikan harga minyak mentah telah menjadi faktor yang mendorong lonjakan harga bagi matawang dolar Kanada berikutan minyak mentah merupakan eksport utama di Kanada.
Jika diperhatikan pada carta harga bagi pasangan matawang USD/CAD, harga telah membuat kenaikan lebih 50 pips dari sesi Asia semalam bermula sehingga mencapai paras ketinggian yang diuji ketika dagangan penghujung September lalu sekitar 1.3290.
 Namun, harga menjunam sehingga 80 pips ke paras 1.3210 pada sesi New York semalam sebelum pergerakan harga mulai perlahan sehingga bersambung pada dagangan sesi Asia hari ini.
Menuju ke sesi pasaran Eropah, harga menunjukkan sedikit kenaikan berkemungkinan menuju ke paras sekitar 1.3234 untuk paras tumpuan tersebut diuji sebelum harga menentukan arah pergerakan seterusnya yang lebih jelas.
Momentum penurunan harga yang berjaya dikekalkan berpotensi menekan harga ke paras lebih rendah sehingga ke paras sekitar 1.3190.
Lihat gambar carta harga pada USD/CAD untuk rujukan teknikal analisis anda.


Kenapa EUR/JPY Melantun Semula Menuju Penghujung Minggu?

Menuju penghujung September, semakin rancak pergerakan pasaran mata wang melibatkan mata wang tumpuan termasuk US dolar, Yen, Euro, Pound dan lain-lain.
Antara yang menjadi tumpuan pada minggu lalu adalah kebangkitan semula Yen yang sebelum ini bergerak lemah dalam pasaran susulan tindakan campur tangan kerajaan Jepun secara terus dalam pasaran kewangan.
Berjaya menutup dagangan minggu lalu dengan cemerlang, namun dagangan pada minggu ini menyaksikan Yen kembali bergerak agak suram kembali.
Seperti yang dapat diperhatikan pergerakan harga pada carta pasangan mata wang EUR/JPY, harga yang telah susut ke paras terendah 4 minggu dilihat melantun semula menuju penghujung minggu ini.
Selepas harga mencecah ke paras 137.500 di awal minggu, pergerakan harga mendatar di atas paras tersebut sebelum terdapat isyarat perubahan harga semula pada dagangan Rabu semalam.
Selain Yen yang mula bergerak suram semula, Euro juga mula disokong oleh kenyataan bernada hawkish oleh bank pusat Eropah dengan isyarat untuk beberapa lagi kenaikan kadar faedah bakal dilaksanakan untuk mesyuarat akan datang.
Jika diteliti pergerakan harga semalam, harga telah membuat kenaikan dari paras 138.00 sehingga 140.400 setelah melepasi halangan Moving Average 50 (MA50) pada rangka masa 1 jam di carta EUR/USD sebagai isyarat awal perubahan trend.
 Menyambung dagangan pada hari ini (Khamis), harga berlegar perlahan di zon 140.00, namun berkemungkinan kenaikan harga boleh diteruskan lagi selepas lonjakan yang dipaparkan sebelum ini.
Untuk jangkaan kenaikan seterusnya, zon 141.500 akan menjadi tumpuan sebelum kenaikan yang diteruskan bakal mensasarkan pula sehingga 144.00.
Namun, waspada jika harga kembali paparkan penurunan semula setelah gagal melepasi halangan pada zon 140.00.
Penurunan harga bakal menuju semula ke zon support 137.500 yang dicecah pada terjunan yang dipaparkan pada pembukaan pasaran minggu ini.
Lihat gambar carta harga EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Tiba-Tiba Terpacak Balik!

US dolar ketara lemah didagangkan pada sesi New York semalam susulan reaksi pasaran ke atas data tuntutan faedah pengangguran Amerika Syarikat (AS) yang diterbitkan.
Angka pertambahan tuntutan pada minggu lalu meningkat kepada 261,000 berbanding 233,000 sebelum ini.
Ini kembali menambah kecenderungan jangkaan untuk Federal Reserve (Fed) mengekalkan kadar faedah tidak berubah berbanding untuk meningkatkannya.
Pergerakan pasaran boleh jadi tidak menentu sehingga ke sesi terakhir minggu ini berikutan kebimbangan menjelang data inflasi AS dan mesyuarat FOMC pada minggu hadapan.

Dapat dilihat pada carta pasangan mata wang EUR/USD semalam dengan lonjakan jelas harga mencatatkan kenaikan harian sekitar 80 pips.
Harga melonjak dari paras 1.07000 hingga ke paras 1.07800 sebelum perlahan menyambung dagangan pembukaan sesi Asia pagi ini (Jumaat) di sekitar tersebut.
 Dengan lonjakan harga tersebut serta pergerakan di atas paras sokongan Moving Average 50 (MA50) pada rangka masa 1 jam di carta EUR/USD akan terus memberi isyarat bullish buat harga.
Kenaikan semalam dilihat telah berjaya melepasi ketinggian pada minggu lalu dan kini bakal menguji zon 1.08000 pula untuk menyambung kenaikan lebih tinggi.
Jika berjaya lepasinya, harga akan mensasarkan kenaikan menuju zon tumpuan seterusnya pada 1.09000.
Namun, tidak mustahil pelabur dikejutkan semula dengan penurunan semula di penutup dagangan penghujung minggu ini.
Harga berkemungkinan boleh kembali semula ke paras 1.07000 sebelum melanjutkan penurunan menuju zon 1.06000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Apa ECB Dah Buat Pada Matawang Euro?

Menuju perdagangan hujung minggu, dolar Amerika diniagakan sedikit susut berbanding pesaing utamanya, sementara euro kembali mendaki selepas menjunam ekoran kekecewaan terhadap kenyataan Bank Pusat Eropah (ECB).
Pada mesyuarat polisi ECB yang berlangsung semalam, bank pusat mengesahkan bahawa mereka tidak tergesa-gesa untuk menaikkan kadar faedah. Tidak seperti bank pusat lain, ECB bukan sahaja menolak untuk berbicara mengenai pengurangan (tapering), tetapi mereka juga mengubah panduan mereka untuk membiarkan inflasi yang lebih tinggi.
Walaupun Presiden Christine Lagarde mengatakan terdapat harapan untuk pertumbuhan yang kuat dalam ekonomi Zon Eropah pada suku ketiga, tetapi prospek inflasi menjadi lemah dan varian virus Delta adalah punca kepada ketidakpastian yang semakin meningkat.
 Euro diniagakan stabil di sekitar harga $1.1777 berbanding dolar greenback, selepas melalui sesi perdagangan tidak menentu sebelum ini yang telah menyaksikan matawang itu melonjak ke $1.1829 sebelum kembali menjunam pada $1.1757 sebaik sahaja keputusan dasar ECB diumumkan.
Sementara itu, US dolar kembali didagangkan suram selepas meraih keuntungan pada sesi sebelum ini. Pada sesi Asia, indeks dolar diniagakan di sekitar harga 92.79 berbanding sekumpulan matawang utama.
Matawang pound didagangkan lebih tinggi di paras harga 1.37700 berbanding US dolar, dengan tumpuan pasaran kini terarah kepada penerbitan data PMI pembuatan dan perkhidmatan UK dan Zon Eropah pada hari ini.
Selain itu, matawang berkaitan komoditi turut didagangkan stabil selepas meraih manfaat daripada kelemahan US dolar, dengan pergerakan yang terbatas disebabkan kebimbangan terhadap ancaman coronavirus yang masih membelenggu pasaran.


Tiga Cara Buat Duit Tepi Dengan Menjadi Trader Sambilan Dari Rumah!

Ramai yang mengeluh dengan kos sara hidup yang semakin meningkat pada hari ini. Nak tak nak, ada yang terpaksa buat kerja sambilan walaupun mempunyai kerjaya tetap. Jika hanya bergantung kepada gaji bulanan semasa, memang ramai di antara kita yang tidak dapat membuat simpanan, apa lagi untuk memiliki sebuah rumah.
Nak buat bisnes pula mungkin agak memakan kos dan agak renyah kerjanya. Jadi, di sini kami kongsikan beberapa kerjaya sebagai trader yang mudah untuk kita bermula dengan hanya modal yang minimum tanpa berhenti kerja dan boleh bermula dari rumah!

#1 Forex Trader (Matawang)
Untuk menjadi forex trader ataupun pedagang matawang, anda boleh bermula dengan modal serendah USD$10. Ada juga broker yang menawarkan modal free untuk trader yang pertama kali membuka akaun dengan mereka. Modal permulaan yang kecil sebenarnya memberi peluang kepada anda untuk menyesuaikan diri dengan persekitaran trading sebenar sebelum benar-benar serius untuk deposit lebih besar.
Kelebihan forex trading adalah ia berjalan selama 24 jam, 5 hari seminggu Isnin hingga Jumaat. Jadi, di sini anda fleksibel dalam menentukan masa trading walaupun anda punya pekerjaan tetap. Bagi yang bekerja pagi boleh mula trade pada sesi New York (9 pm – 6 am), manakala yang bekerja shif malam boleh trade pada sesi Asia (5 am – 2 pm) dan sesi Eropah (3 pm – 1 am). Ia adalah 24 jam sehari, tiada masalah bagi anda.
Namun, sebelum bermula dinasihatkan supaya anda juga belajar tentang analisis teknikal chart dan analisis fundamental.

#2 Stock Trader (Saham)
 Bagi yang menanam hasrat untuk menjadi trader saham, ia juga sangat digalakkan. Sebelum bermula, anda perlu membuka akaun CDS atau Central Depository System dengan mana-mana bank pelaburan sama ada Maybank Investment Bank atau CIMB Investment Bank Berhad, RHB dan lain-lain. Akaun ini bertujuan untuk anda deposit wang yang hendak didagangkan dalam Bursa Malaysia. Ia ibarat anda menyimpan wang di akaun simpanan di bank, dan akaun CDS pula bertujuan anda menyimpan saham yang anda beli.
Akaun CDS mudah digunakan untuk berdagang saham, kerana akan ada remisier dari Broker yang akan membantu anda.
Anda tidak perlu risau dengan kos untuk bermula dalam dagangan saham, kerana modal permulaan juga adalah kecil serendah RM100 untuk membeli 1 lot saham yang bersamaan dengan 100 unit. Sebagai contoh, anda boleh mula membeli harga saham yang bernilai 50 sen dengan kos RM50 sahaja.
Sama seperti trader forex, anda juga perlu menguasai analisis teknikal dan analisis fundamental pemilihan saham.

FCPO Trader (Sawit)
FCPO atau crude oil pam futures boleh dijual beli di bursa Malaysia, tetapi ia adalah berbeza dengan saham. FCPO adalah produk derivatif komoditi sawit iaitu instrumen pelaburan yang diterbitkan daripada harga sebenar sawit mentah yang berkonsep pasaran hadapan atau tertangguh.
Berbeza dengan saham dan forex di mana kita boleh bermula dengan modal yang minimum, dengan FCPO modal yang diperlukan minimum sebanyak RM3,000, tetapi dengan potensi keuntungan yang agak besar bergantung dengan ilmu dan pengalaman yang ada.
Nak mula tapi tak tahu bagaimana? Tak mahu terlepas semua info dan tips dari kami? Join channel Telegram kami. – KLIK SINI


2 Data Terbaru A.S Buatkan ‘Trader’ Menarik Nafas Lega, Ini Sebabnya!

Defisit perdagangan AS dalam barangan mengecil secara mendadak pada Jun di tengah-tengah lonjakan eksport dimana ia boleh memberi sedikit kerana berpotensi meredakan kebimbangan bahawa ekonomi menguncup semula pada suku kedua.
Defisit perdagangan barangan menyusut 5.6% kepada $98.2 bilion, kata Jabatan Perdagangan pada hari Rabu. Eksport barangan meningkat $4.4 bilion kepada $181.5 bilion. Import barangan turun $1.5 bilion kepada $279.7 bilion. Indikasi terbaru menghadirkan jangkaan bahawa bahawa ia dapat mendorong lonjakan keluaran dalam negara kasar.
Kelembapan dalam perbelanjaan pengguna suku lepas dipercayai menjadi faktor bahawa perniagaan memilih untuk tidak mengekalkan simpanan inventori yang sama seperti pada suku pertama.
Laporan awal KDNK kerajaan untuk suku kedua pada Khamis dijangka menunjukkan ekonomi melantun pada kadar tahunan yang sedikit sebanyak 0.5% berdasarkan tinjauan ahli ekonomi Reuters. Ekonomi menguncup pada kadar 1.6% pada suku pertama. Ekonomi yang hampir tidak berkembang akan meningkatkan kebimbangan bahawa kemelesetan akan berlaku, terutamanya dengan sektor perumahan dan pembuatan yang sensitif terhadap kadar faedah telah menunjukkan penurunan yang ketara dalam beberapa bulan kebelakangan ini.
 Pasaran buruh juga semakin berkurangan, walaupun ia masih agak ketat. Pemfailan kali pertama untuk faedah pengangguran berada pada paras tertinggi lapan bulan. Aktiviti ekonomi semakin perlahan apabila Rizab Persekutuan secara agresif mengetatkan dasar monetari untuk menjinakkan inflasi. Bank pusat A.S. dijangka menaikkan kadar dasarnya sebanyak 75 mata asas lagi pada hari Khamis, yang akan menjadikan jumlah kenaikan kadar faedah sejak Mac kepada 225 mata asas.
Jabatan Perdagangan juga melaporkan pada hari Rabu bahawa inventori borong meningkat 1.9% pada bulan Jun, manakala stok di peruncit meningkat 2.0%.
Disisi lain, pesanan kilang A.S bagi barangan tahan lama meningkat secara tidak dijangka pada bulan Jun, didorong oleh lonjakan pesawat pertahanan dan menunjukkan permintaan yang berterusan untuk peralatan walaupun kadar faedah meningkat.
Tempahan untuk barangan tahan lama meningkat 1.9% pada bulan Jun berbanding 0.8% bagi bulan Mei. Pengambilan pesanan menunjukkan bahawa firma terus melabur walaupun kos pinjaman meningkat dan ketidaktentuan ekonomi.


US Dolar Bergerak Sedikit Rendah Selepas Pembukaan Pasaran New York

Matawang U.S dollar sedikit jatuh berbanding enam matawang yang ditunjukkan dalam indeks US dolar pada Khamis selepas data pertumbuhan ekonomi U.S meningkat lebih pantas daripada apa yang dijangka pada suku tahun kedua.
Indeks U.S dollar, jatuh 0.31% iaitu kepada 92.97 pada jam 10.40 p.m
Ekonomi US mencatat peningkatan sebanyak 3.1% pada suku tahun kedua melebihi kadar jangkaan 3.0% berdasarkan laporan yang dikeluarkan oleh Jabatan Perdagangan.
Laporan lain yang dikeluarkan menunjukkan bilangan penganggur bertambah sehingga mencecah 272,000 pada minggu lepas, meningkat dari 260,000 minggu sebelumnya. Peningkatan ini adalah berpunca daripada badai Irma yang telah mengakibatkan kerosakan di bahagian Florida dan Georgia.
 Dollar U.S sedikit rendah berbanding yen, USD/JPY jatuh 0.19% iaitu pada 112.63. Pasangan matawang ini jatuh dari paras tertinggi dua bulan lalu di 113.24.
Euro kembali kukuh setelah 5 minggu berturut-turut mencatat penyusutan di mana EUR/USD meningkat 0.37% kepada 1.1790.
Pengukuhan Euro adalah disebabkan institut ekonomi utama Jerman menggesa bank pusat Eropah agar bersedia untuk menamatkan pengamalan polisi monetari yang sangat longgar. Hal ini kerana, pengamalan polisi tersebut dapat mendatangkan lebih banyak risiko dalam jangka panjang.
Pound mengukuh berbanding U.S dollar yang lemah, dengan GBP/USD meningkat sebanyak 0.34% kepada 1.3429 setakat pukul 10.49 malam, selepas ketua perunding Michael Barnier membuat kenyataan bahawa EU sedang menunjukkan prestasi yang positif dalam rundingan Brexit.


Sentimen Tidak Memihak Kiwi, NZD/USD Kekal Menurun Sejak Dagangan Awal Minggu

Meneliti dagangan matawang komoditi, dolar New Zealand antara yang menunjukkan kemorosotan pada dagangan minggu ini.
Menjadi faktor yang menekan matawang Kiwi itu adalah keraguan terhadap perjanjian perdagangan antara Amerika Syarikat dan China yang belum ditandatangani secara rasmi meskipun perjanjian telah dicapai minggu lalu.
Diperhatikan pergerakan harga pada carta pasangan matawang NZD/USD, harga meneruskan penurunan sejak awal minggu sehingga ke paras terendah mingguan yang dicatatkan setakat sesi Eropah sekitar 0.65550.
Penurunan turut didorong oleh pengukuhan kembali dagangan US dolar berikutan data-data ekonomi Amerika Syarikat yang diterbitkan positif menambahkan lagi tekanan terhadap dolar NZD.
Di samping itu juga, sentimen berisiko pasaran seperti kebimbangan no-deal Brexit dan juga data ekonomi Jerman yang merosot turut mempengaruhi permintaan NZD sebagai matawang berpulangan tinggi.
Tambahan, turut dilaporkan indeks harga bagi dagangan tenusu global menyusut sehingga -5.1%. Hal ini juga memberi tekanan terhadap Kiwi ekoran produk tenusu menjadi ekport antarabangsa utama New Zealand.
Harga yang bergerak di bawah garisan Moving Average 50 (MA50) menunjukkan trend harga masih bearish pada carta NZD/USD.
 Penurunan turut melepasi zon RBS (resistance become support) sekitar 0.65800-0.65700 menguatkan lagi jangkaan pelabur untuk harga turun lebih rendah. Namun sentiman pasaran terus dipantau.
Jika harga meneruskan penurunan, paras harga sekitar 0.65300 dilihat sebagai destinasi tumpuan harga yang paling hampir di mana menjadi paras harga yang diuji pada minggu lalu.
Penurunan lebih rendah akan menuju pula paras tumpuan pada 0.650000.
Namun jika harga kembali menunjukkan kenaikan, zon RBS yang dilepasi sebelum ini akan kembali diuji sebelum harga meneruskan penurunan semula.
Sebaliknya jika harga berjaya meneruskan kenaikan lebih tinggi, kenaikan harga dilihat bakal menuju zon resistance pada ketinggian 0.66300 yang dicapai minggu lalu.
Lihat gambar carta pasangan matawang NZD/USD di bawah untuk rujukan analisis teknikal anda.


Tiada Data Ekonomi Tumpuan Hari Ini, Tapi Berjaga-jaga

Dolar USD terus melonjak pada dagangan semalam berikutan rundingan perdagangan terbaru antara Amerika Syarikat dan China dilihat sukar untuk mencapai kesepakatan sebelum tarikh akhir rundingan berakhir Mac nanti.
USD mengekalkan pengukuhan untuk hari ke lapan berturut-turut, disokong oleh faktor permintaan terhadap matawang safe-haven oleh para pelabur ekoran kebimbangan terhadap isu perang dagang yang berlarutan serta pertumbuhan ekonomi global yang bergerak perlahan menjadikan matawang dengan kecairan paling tinggi itu menjadi pilihan.
Rundingan tahap tinggi di Beijing pada minggu ini akan menjadi isyarat tumpuan untuk pelabur di mana harapan adalah kepada perkembangan yang positif dalam rundingan berbanding lanjutan tarikh akhir 1 Mac untuk menentukan sama ada tarif bakal dinaikkan lagi.
 Sementara itu, dengan ketiadaan berita ekonomi yang menjadi tumpuan hari ini, Sterling dijangka akan terus didagangkan lemah dan berisiko terkesan oleh sentimen ekonomi di UK yang merosot berdasarkan pada bacaan data yang dikeluarkan sehingga semalam. Hal tersebut juga akan turut memberi tekanan terhadap Perdana Menteri Britain, Theresa May yang terus berusaha untuk mendapatkan hasil keputusan yang terbaik untuk pelan perjanjian Brexit beliau yang semakin kesuntukan masa.
Dapat diperhatikan GBP didagangkan lemah berbanding matawang utama yang lain pada penghujung pasaran Eropah bersambung sehingga ke sesi pasaran New York. Dan juga, seperti analisis yang dikongsikan dalam artikel sebelum ini, GBP/USD telah membuat penurunan hampir 90 pips mencatatkan paras terendah semasa yang baru di sekitar paras support 1.2850 selepas menyentuh paras SBR (support become resistance) pada 1.2930.


Pergerakan EUR/USD Berkecamuk Ketika NFP Diterbitkan!

Laporan data pekerjaan NFP Amerika Syarikat (AS) untuk bulan November yang diterbitkan di sesi New York pada Jumaat lalu telah mengundang reaksi bercampur dalam pasaran.
Us dolar pada mulanya mengukuh ketika laporan diterbitkan, namun kembali melemah semula pada penutupan sesi terakhir minggu tersebut.
Meneliti komponen data, purata pendapatan di AS meningkat mengatasi bulan Oktober manakala pertambahan pekerjaan adalah lebih tinggi berbanding ramalan, namun tidak mengatasi bulan sebelumnya.
Sementara, kadar pengangguran AS pula kekal tinggi di paras 3.7% seperti yang dijangkakan.
Pada carta pasangan mata wang EUR/USD Jumaat lalu, harga yang berlegar di ketinggian 1.05400 kemudiannya menjunam 100 pips sebaik sahaja laporan NFP diterbitkan.
Namun setelah mencecah sekitar 1.04330 dan turut menguji paras sokongan Moving Average 50 (MA50) pada rangka masa 1 jam di carta tersebut, harga melantun semula untuk menutup dagangan penghujung sesi di ketinggian 1.05400 semula.
Menyambung dagangan pada pembukaan awal minggu ini, harga meneruskan kenaikan lebih tinggi di sesi Asia pagi ini (Isnin) untuk catatkan paras ketinggian terbaru 6 bulan.
 Kenaikan lebih tinggi yang diteruskan dijangka akan menembusi 1.06000 sebelum sasaran seterusnya berkemungkinan menuju paras tumpuan pada 1.07000.
Sebaliknya, jika berlaku penurunan semula, zon RBS (resistance become support) 1.05000 akan diuji untuk pelabur menilai reaksi harga pada zon tersebut.
Seandainya harga susut lebih rendah, melepasi sokongan MA50 akan memberi isyarat untuk pergerakan bagi trend bearish.
Harga dijangka akan menuju ke paras tumpuan minggu sebelum ini seperti di paras 1.04000 atau lebih rendah.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Data Terbaru Ekonomi Australia Dan Kesannya Pada AUD!

Pasaran sesi Asia dikejutkan dengan bacaan yang kukuh dalam data pertumbuhan ekonomi Australia pada suku kedua yang dipengaruhi oleh pelaksanaan awal langkah penutupan coronavirus.
Menurut Biro Statistik Australia (ABS), keluaran dalam negara kasar (KDNK) meningkat 0.7% pada suku kedua, melebihi jangkaan untuk hanya berkembang 0.5%. Namun, bacaan yang dicatatkan ini menurun dari angka yang disemak semula pada suku sebelumnya pada 1.9%.
Ini juga memberi indikasi bahawa pertumbuhan ekonomi Australia telah menunjukkan perlambatan menjelang langkah penutupan coronavirus di negara itu dilaksanakan.
 Ekonomi terbesar di New South Wales (NSW) ditutup pada bulan Jun, tetapi negeri-negeri lain masih belum melaksanakannya. Kesan penuh dari penutupan lain, terutamanya dengan tambahan negeri Victoria, tidak didedahkan sepenuhnya sehingga data suku ketiga.
Pertumbuhan KDNK suku ketiga juga akan bergantung pada pelonggaran sekatan kerana kadar vaksinasi dijangka meningkat melebihi 70% yang mana ia disasarkan akan berlaku pada bulan Oktober di beberapa negeri.
Sementara secara tahunan, ekonomi berkembang pada kadar yang terpantas pada 9.6%, daripada penguncupan teruk yang dialami pada suku kedua tahun lepas di mana penutupan penuh dilaksanakan.
Dolar Aussie gagal memberi reaksi susulan bacaan data yang diterbitkan ini, di mana matawang itu kekal didagangkan tidak berubah di sekitar harga 0.7350 berbanding dolar greenback.


SIRI 3: Fokus Bank Pusat US Pada Kenaikan Gaji, Kesan Langsung Terhadap Pasaran

Pada artikel ini, kita akan membincangkan kenapa data purata pendapatan bulanan setiap jam (Average Hourly Earnings m/m) sangat penting?
# Inflasi VS US Dolar
Data indeks teras PCE adalah antara elemen yang penting kepada Federal Reserve untuk mengukur kedudukan inflasi negara. Paras indeks meningkat pada bulan Februari kepada 1.8%, namun menyusut pada bulan-bulan seterusnya. Bacaan indeks terakhir pada bulan Jun berada pada 1.5%
Pada masa yang sama, indeks dolar US juga jatuh daripada 102.6 kepada paras 92.55. Perubahan angka ini menunjukkan kesan tidak langsung inflasi terhadap kekuatan USD.
# Kenaikan Gaji VS Kenaikan Inflasi
Fed di jangka akan memberi tumpuan kepada data purata pendapatan kerana ia termasuk juga dalam elemen yang penting untuk mengukur jangkaan inflasi negara.
Antara kelebihan kenaikan gaji kepada pasaran adalah seperti berikut:

Kadar perbelanjaan individu meningkat
Permintaan dalam pasaran meningkat
Pembayaran cukai juga meningkat menyebabkan hasil pendapatan negara bertambah
Rangsangan positif terhadap perkembangan ekonomi
Apabila permintaan (demand) melebihi penawaran (supply), harga barangan akan naik = Inflasi

Walaupun data purata gaji dijangka lemah, namun jika terdapat sebarang perubahan positif pada laporan ini, nilai USD yang semakin susut mungkin terhenti. Jika sebaliknya, indeks dolar akan jatuh mencari paras rendah terbaru.
# KESIMPULAN
Kesemua data NFP perlu di teliti, namun data purata gaji boleh di jadikan tumpuan utama.

Data NFP
Negatif
Positif

xxx/USD
Naik
Turun

USD/xxx
Turun
Naik

Emas
Naik
Turun

Siri 1 – Empat Sebab Utama Data Non-farm Payroll (NFP) Sangat Penting Bagi Amerika Syarikat
Siri 2 – Nonfarm Payrolls Preview: Menaik atau Menjunam?
Terima kasih kepada pembaca setia. LIKE dan SHARE. Moga profit selalu.


Akhirnya Terjawab! OPR Kekal Pada 2.75%

Menepati jangkaan meluas, Bank Negara Malaysia (BNM) memutuskan untuk mengekalkan kadar dasar semalaman (OPR) tidak berubah pada 2.75% pada hari ini.
Ini merupakan kali kedua bank pusat itu mengambil langkah tersebut pada tahun ini selepas menaikkan kadar sebanyak empat kali berturut-turut pada tahun lalu.
Berikut merupakan beberapa rincian yang diambil daripada kenyataan BNM:

Ekonomi global terus dibelenggu tekanan kos yang tinggi dan kadar faedah yang lebih tinggi.
Inflasi teras global kekal di atas purata sejarah, walaupun inflasi utama sedikit menyederhana daripada paras tertinggi beberapa bulan kebelakangan ini.
Beberapa bank pusat dijangka akan terus naikkan kadar faedah yang mungkin akan jejaskan prospek pertumbuhan global.
Ekonomi Malaysia dijangka menjadi sederhana pada 2023 di tengah-tengah ekonomi global yang lebih perlahan.
Pertumbuhan akan kekal dipacu oleh permintaan dalam negeri.
Risiko peningkatan akan disokong oleh pelaksanaan projek daripada Bajet 2023 yang baru.
Risiko penurunan akan terus dipengaruhi perkembangan global.
Inflasi utama dan teras negara dijangka sederhana sepanjang tahun 2023, tapi mungkin terus meningkat ekoran faktor permintaan dan kos yang berlarutan.

Secara keseluruhannya, BNM mengatakan pendirian dasar monetari kekal akomodatif dan menyokong pertumbuhan ekonomi.
Bagaimanapun, Jawatankuasa Dasar Monetari (MPC) kekal berwaspada terhadap faktor kos, termasuk daripada perkembangan pasaran kewangan yang boleh menjejaskan prospek inflasi.


Jumlah Tuntutan Pengangguran US Berkurangan Pada Minggu Berakhir 14 Januari

Jabatan Buruh US melaporkan pengurangan jumlah tuntutan faedah/insurans pengagguran (Jobless claims) sebanyak 15,000 kepada 234,000 bagi minggu berakhir pada 14 Januari berbanding minggu sebelum itu yang mencatatkan jumlah 249,000 tuntutan yang telah dikaji semula dari bacaan asal 247,000.
Data yang dikeluarkan ini lebih rendah dari jangkaan penganalisis sebanyak 252,000 jumlah tuntutan pengangguran.
Jobless claims bermaksud jumlah penduduk yang pertama kali membuat permohonan insurans pengangguran. Ia juga dipanggil sebagai Unemployment claims.
Tuntutan atau permohonan faedah pengangguran berada di bawah 300,000 untuk 98 minggu berturut-turut yang paling lama sejak tahun 1970. Jumlah penduduk yang terus menerima faedah pengangguran menyusut sebanyak 47,000 orang kepada 2.05 juta berbanding 2.087 juta sebelum ini.
 Data kali ini adalah sejajar dengan peningkatan berterusan dalam pasaran buruh US.
Amerika Syarikat adalah sebuah negara yang pertumbuhan ekonominya banyak disumbangkan oleh perbelanjaan domestik. Bagi meningkatkan perbelanjaan domestik, pasaran buruhnya mestilah dalam keadaan optimum. Untuk melihat keadaan optimum dalam pasaran buruh, kadar pengangguran haruslah berada di bawah dan tidak melebihi 5%.
Harus diingat data-data pekerjaan bagi negara seperti US adalah sangat penting bagi menentukan ekonomi US sedang berada dalam keadaan baik ataupun tidak.
Sepertimana pemain pasaran memberi perhatian kepada data NFP (non-farm payroll) setiap bulan, data ini juga tidak kurang pentingnya kerana ia juga memberikan gambaran jumlah penduduk yang sedang menganggur.


Lonjakan Harga Minyak Mentah Terus Pacu USD/CAD Terperosok Ke Dasar Lebih Rendah

Meskipun sentimen berisiko terus membelenggu pasaran, matawang USD tampaknya masih lagi tidak berupaya untuk mendapatkan rentak pengukuhannya menuju ke penghujung sesi dagangan minggu ini.
Sementara, lonjakan harga minyak mentah yang mencapai paras tertinggi tahunan dek kerana kejatuhan bekalan minyak mentah Amerika Syarikat (AS) serba sedikit telah memacu pengukuhan ketara dolar Kanada.
Pelabur dilihat optimis terhadap bacaan data CPI indeks harga pengguna Kanada yang diterbitkan menguat bakal menjadi antara faktor yang boleh mendorong keputusan Bank of Canada (BOC) untuk meningkatkan kadar faedah.
Menilai kepada carta pergerakan matawang USD/CAD, harga telah memaparkan rentak penurunan sejak penghujung September serta memberi isyarat pergerakan Loonie yang lebih mantap berbanding USD.
Trend penurunan harga turut dapat disaksikan telah mempersembahkan junaman dari paras ketinggian sekitar 1.29000 yang dicapai pada 20 September ke paras 1.23000 setakat dagangan hari ini (Khamis).
Namun pada awal sesi Eropah hari ini, harga sedikit meningkat semula tetapi masih terhalang oleh paras rintangan Moving Average 50 (MA50) pada rangka masa 1 jam untuk mengekalkan trend bearish.
 Jika trend bearish harga masih dikekalkan, pergerakan harga berkemungkinan akan menembusi zon sokongan 1.23000 untuk menuju ke zon sokongan yang lebih rendah pada paras sekitar 1.22000.
Penurunan ke zon sokongan 1.22000 tersebut juga bakal mencatatkan paras terendah terbaharu 4 bulan yang terakhir kali dicapai pada sesi dagangan Jun.
Sekiranya harga berjaya kembali memperoleh momentum lonjakan yang agresif untuk isyarat awal perubahan trend bullish, harga dijangka akan menguji semula zon rintangan terhampir pada 1.24000.
Kenaikan yang lebih tinggi akan sekali lagi memperlihatkan harga menuju ke zon SBR (support become resistance) 1.25000 dan seterusnya akan mengukuhkan lagi trend bullish yang ingin dipertonjolkan.
Lihat gambar carta pasangan mata wang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Lonjakan Kes Covid-19 Di AS Dorong Perubahan Trend Bearish Pada Carta EUR/USD

Sentimen tidak menentu pasaran sejak awal minggu kembali menyaksikan suasana pasaran yang berisiko dan mengukuhkan semula dagangan aset-saven seperti matawang Yen, Swiss franc dan juga US dolar.
Faktor utama yang mendorong kebimbangan pelabur adalah lonjakan ketara kes jangkitan virus di Amerika Syarikat sehingga 60,000 kes dicatatkan pada Rabu sementara angka kematian meningkat lebih 900 korban dua hari berturut-turut.
Pastinya hal ini akan merencatkan keyakinan untuk fasa pemulihan ekonomi di AS sementara perkembangan penghasilan vaksin Covid-19 masih perlahan.
Data ekonomi pula menunjukkan tuntutan faedah pengangguran di AS pada minggu lalu masih tinggi di sekitar 1.314 juta, namun sudah mula menurun dari minggu-minggu sebelumnya.
Pada carta harga bagi pasangan matawang utama EUR/USD, harga yang mencapai paras ketinggian terbaru 4 minggu semalam pada 1.13700 kemudiannya telah kembali membuat penurunan sekitar 90 pips lebih rendah semula.
Penurunan harga turut melepasi paras sokongan Moving Average 50 (MA50) pada rangka masa 1 jam pergerakan harga di carta EUR/USD dan juga telah menembusi garisan trendline yang memberi isyarat awal perubahan trend bearish.
 Bersambung pada dagangan Jumaat, sesi Asia melihatkan harga masih membuat penurunan menuju zon RBS (resistance become support) pada 1.12600-1.12500.
Penurunan lebih rendah yang diteruskan pastinya akan kembali menguji semula zon support 1.12000 yang gagal ditembusi sepanjang dagangan Jun lalu.
Namun sebaliknya jika harga kembali melonjak lebih tinggi dari halangan dinamik MA50, paras-paras tumpuan yang dilihat akan dituju adalah pada zon resistance 1.13400 dan paras ketinggian semalam pada 1.13700.
Juga paras ketinggian 1.14000 pada zon resistance yang lebih tinggi akan menjadi destinasi pada kenaikan harga yang diteruskan.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pergerakan Semasa Pasaran Forex Setakat Pada Awal Sesi New York

Matawang US dollar jatuh ke paras terendah sebulan yang lalu berbanding matawang utama yang lain pada Isnin. Sentimen terhadap perang perdagangan ketika ini semakin reda dengan laporan bahawa China berusaha untuk berunding dengan Amerika Syarikat.
Indeks US dollar yang mengukur kekuatan matawang greenback berbanding enam matawang yang lain susut 0.45% setakat pada pukul 9.58 malam. Indeks ini juga semakin menghampiri paras terendah yang pernah dicapai pada 16 Februari lalu.
Wall Street Journal melaporkan pada Isnin bahawa Beijing dan Washington dalam rundingan untuk meningkatkan akses Amerika Syarikat ke atas pasaran China. Berita positif ini timbul selepas seminggu kedua-dua negara mengancam untuk mengenakan tariff import antara satu sama lain.
Laporan ini mengurangkan kebimbangan terhadap perang perdagangan yang memburukkan sentimen pasaran sejak beberapa minggu yang lalu.
 Pair EUR/USD ketika ini naik 0.70% dengan USD/JPY susut sebanyak 0.46%.
Pengukuhan matawang Euro dilihat apabila matawang tunggal dilonjakkan oleh berita bahawa Jens Weidmann yang dikatakan sebagai calon yang akan menjadi Presiden ECB menggantikan Mario Draghi memberikan komen yang agak hawkish pada Isnin.
Walaupun US dolar secara keseluruhan sedang melemah, tetapi USD/JPY ketika ini sedang mengukuh disebabkan kelemahan matawang Yen berikutan sentimen yang sedikit baik pada Isnin.
Matawang Pound (GBP) pula seakan meneruskan kenaikan yang dicatat pada minggu lalu. GBP/USD ketika ini naik sehingga 0.52%.
AUD/USD pula naik 0.47% dan NZD/USD naik sehingga 0.82% setakat pada pukul 10.11 malam.


Analisis Teknikal EUR/USD – Timeframe H1 – 9/11/2018

Seperti jangkaan oleh pasaran, FED telah mengekalkan kadar faedah sedia ada pada kadar 2.25% dan terus optimis ke arah jangkaan kenaikan kadar faedah yang seterusnya pada Disember ini. Dengan itu, matawang USD kembali mengukuh sehingga lewat sesi pasaran New York semalam berbanding majoriti matawang utama yang lain. Sementara itu, EURO pula terus diberi tekanan bukan sahaja di atas faktor pengukuhan USD, tetapi juga dengan krisis defisit belanjawan Itali yang menambah kebimbangan terhadap pelabur seterusnya menjejaskan pertumbuhan ekonomi di Eropah. Tambahan, data imbangan dagangan di Jerman juga dicatatkan perlahan dan Bundesbank memberi amaran bahawa ekonomi di Jerman berkemungkinan mengalami kemerosotan pada suku tahun ketiga. Jika dilihat dari pergerakan harga pada chart pasangan matawang EUR/USD, harga yang menguji beberapa kali paras Magic Pivot semalam kemudiannya telah membuat penurunan melepasi paras support MagicS1 pada indicator Moshed Magic Line sehingga ke paras sekitar 1.13500 berikutan USD kembali mengukuh dalam pasaran.
Pada sesi pasaran Asia hari ini, harga kelihatan bergerak perlahan sekitar paras penurunan harga semalam di mana harga berada lebih rendah dari paras Magic Pivot 1.1386 hari ini. Jika USD terus mengukuh dan terus memberi tekanan terhadap matawang EURO, harga dilihat akan menuju ke paras support pada 1.1326 (MagicS1). Kemudiannya, harga yang meneruskan penurunan bakal menguji paras terendah harga yang lalu pada 1.13000. Jika harga berjaya breakout paras tersebut, harga dijangka akan turun melepasi paras support pada 1.1291 (MagicS2) sebelum harga mencari paras terendah yang baru pada chart EUR/USD berkemungkinan ke paras 1.1231 (MagicS3).
Namun, jika harga kembali membuat kenaikan berkemungkinan faktor aktiviti pengambilan keuntungan pada penghujung minggu, harga mungkin membuat kenaikan melepasi paras Magic Pivot 1.1386 dan menuju ke paras resistance terdekat pada 1.1422 (MagicR1). Seterusnya, kenaikan harga yang diteruskan bakal menyaksikan harga menuju ke paras resistance pada 1.1482 (MagicR2) dan kemudiannya, kenaikan harga boleh mencapai sehingga paras 1.1518 (MagicR3) sekaligus mengatasi paras ketinggian harga pada Rabu lalu.
 Terus ikuti perkembangan semasa ekonomi di Eropah yang memberi kesan terhadap pergerakan harga pada chart EUR/USD terutamanya. Untuk analisis teknikal, lihat pada paras-paras tumpuan harga yang telah disediakan pada indicator Moshed Magic Line bagi memudahkan lagi analisis harian anda pada chart EUR/USD.

Paras support: 1.1326, 1.1291, 1.1231.
Paras resistance: 1.1422, 1.1482, 1.1518.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Inventori Minyak Mentah U.S Jatuh, Harga Minyak Naik

Harga minyak meningkat pada hari ini dalam pasaran Asia berikutan kejatuhan dalam inventori minyak mentah U.S dan ketegangan di Timur Tengah yang dapat merosakan bekalan pengeluaran.
Pasaran hadapan minyak mentah di New York Mercantile Exchange (NYMEX) bagi bulan November naik 0.44% kepada $52.11 setong, manakala minyak Brent di London Intercontinental Exchange (ICE) naik 0.29% kepada $58.28 setong pada jam 10.35 a.m.
Menurut para pedagang kenaikan harga minyak mentah disebabkan kejatuhan dalam inventori minyak mentah U.S dan tumpuan terhadap peperangan di Iraq dan ketegangan politik antara U.S dan Iran dapat mempengaruhi pengeluaran.
Berdasarkan laporan yang dikeluarkan oleh American Petroleum Institute (API) pada hari Selasa, inventori minyak mentah U.S jatuh sebanyak 7.1 juta tong kepada 461.4 juta pada minggu yang berakhir 13 Oktober.
 Selain itu, yang turut menekan pasaran U.S ialah ketegangan di Timur Tengah meningkatkan lagi risiko dan harga minyak mentah.
Kerajaan Iraq berkeras untuk menawan bandar Kirkuk yang kaya dengan hasil minyak pada awal minggu. Dikhuatiri pertentangan sesama mereka akan merosakkan bekalan pengeluaran minyak.
Selain itu, turut mempengaruhi peningkatan harga minyak pada hari Rabu ialah tindakan Presiden Trump yang menolak untuk menyetujui bahawa Tehran memenuhi kesepakatan dengan perjanjian nuklear Iran 2015.
Menurut penganalisis Bank Of America, Iran berekemungkinan membataskan pengeluaran minyak dari daerahnya dan harga minyak dijangka akan meningkat pada harga $54 suku tahun ini.


Minggu Yang Menggembirakan Untuk US Dollar Dengan Keuntungan Hampir 1 Peratus!

Dollar didagang stabil pada Jumaat dan kekal di landasan yang betul bagi mengaut keuntungan mingguan berikutan jangkaan peningkatan kadar oleh Fed pada bulan ini.
US Dollar Index yang mengukur matawang Greenback berbanding enam matawang utama menyusut sebanyak 0.1 peratus. Bagi sepanjang minggu ini, matawang tersebut naik hampir 1 peratus.
Berbanding Yen, US Dollar melonjak lebih rendah sedikit, namun masih mengekalkan momentum berhampiran dengan puncak tertinggi sejak 15 Februari.
Komen beberapa pegawai Fed iaitu Presiden Fed New York dan San Francisco mengenai kenaikan kadar mendorong lebih banyak pelabur meletakkan pertaruhan mereka untuk prospek kenaikan kadar pada bulan ini.
 Fed fund futures juga kini meletakkan kebarangkalian sebanyak 79.7 peratus untuk kenaikan kadar bagi mesyuarat dasar 14 hingga 15 Mac ini, meningkat 66.4 peratus pada Rabu.
Pengerusi Fed, Janet Yellen dan Naib Pengerusi Fed, Stanley Fisher yang dijadualkan akan berucap pada Jumaat juga berpotensi memperkukuhkan mesej agresif dari Fed.
Dalam sesi ini, Euro meningkat sebanyak 0.1 peratus, manakala sterling menambah 0.1 peratus.

CPI Zon Eropah Naik, Adakah Trend Matawang Euro Akan Bertukar?


Sejak Minggu Lalu, EUR/USD Kekal Meniti Titian $1.0600

Menyusuri minggu terakhir untuk tahun 2022 ini, pergerakan harga kekal mendatar dengan kebanyakan bank ditutup dan para pelabur lebih memilih untuk tidak berada dalam pasaran.
Justeru, pergerakan harga yang mendatar ini sudah dijangkakan oleh penganalisis namun tidak menolak sebarang kejutan dengan faktor kecairan pasaran yang rendah.
US dolar sedikit didagangkan meningkat pada sesi terbaru namun secara keseluruhannya masih bergerak suram dengan kekurangan faktor-faktor yang boleh menggerakkan pasaran di penghujung tahun ini.

Jika meneliti pergerakan harga pada carta pasangan mata wang EUR/USD, tidak banyak perubahan dengan corak mendatar yang dipaparkan pada minggu lalu.
Harga masih meniti di atas zon sokongan 1.06000 sejak minggu lalu sehingga menuju penghujung minggu ini dengan sesekali menguji zon tersebut ketika berlaku penurunan harga.
Pergerakan di sekitar paras Moving Average 50 (MA50) pada rangka masa 1 jam di carta juga menunjukkan kesukaran untuk harga menentukan arah selanjutnya.
 Namun, untuk jangkaan bagi kenaikan jika berlaku, harga bakal menuju ke zon rintangan 1.07000 untuk menguji semula paras yang telah dicapai pada pertengahan Disember lalu.
Jika harga akhirnya berjaya melepasi zon tersebut, paras ketinggian terbaru 6 bulan bakal dicatatkan dengan sasaran lebih tinggi adalah untuk menuju ke 1.08000.
Sebaliknya jika harga mula membuat penurunan melepasi paras sokongan 1.06000, pelabur akan menilai sebagai petanda awal untuk harga memulakan pergerakan trend bearish.
Penurunan lanjut harga dijangka bakal menyusur ke sekitar 1.05000 untuk zon tumpuan tersebut diuji kembali.
Jika ketiadaan faktor pemangkin untuk pergerakan harga, penganalisis kekal berpandangan corak mendatar akan mengakhiri penutup dagangan 2022 ini, namun tidak menolak sebarang kejutan yang boleh berlaku.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Indeks Komposit PMI Zon Eropah Kekal Di Paras Tertinggi Enam Tahun Lalu Pada Mei

Indeks PMI sektor pembuatan Zon Eropah meningkat ke paras 57.0 dari 56.7 pada April. Bacaan kali ini lebih dari jangkaan 56.5 dan merupakan bacaan tertinggi 73 bulan lalu.
Manakala indeks sektor perkhidmatan merosot ke paras terendah dua bulan lalu dari 56.4 kepada 56.2 dan lebih rendah dari jangkaan 56.5.
Indeks komposit secara keseluruhan tidak berubah pada Mei di paras 56.8 yang masih di paras tertinggi enam tahun lalu.
Namun, terdapat peningkatan yang semakin perlahan dalam tempahan sehingga membawa komponen tempahan ini ke paras terendah empat bulan lalu.
 Tempahan dalam sektor pembuatan kekal kuku dengan tempahan eksport merekod bacaan tertinggi sejak April 2011.
Terdapat peningkatan dalam tunggakan tempahan yang merupakan peningkatan terbesar sejak enam tahun lalu. Peningkatan dalam tunggakan ini penting yang mencetuskan peningkatan indeks komponen pekerjaan ke paras kedua tertinggi dalam masa enam tahun. Manakala peningkatan komponen pekerjaan dalam sektor pembuatan mencapai paras tertinggi 20 tahun lalu.
Keyakinan di Zon Eropah secara keseluruhan kekal kukuh yang akan mengukuhkan aliran modal masuk yang juga memberi sokongan secara tidak langsung kepada matawang. Sedikit perubahan dalam harga input akan memberi tekanan kepada nada berhati-hati ECB.
Pergerakan dalam kadar gaji akan menjadi lebih penting di mana pasaran buruh yang semakin baik. Oleh itu, mesyuarat ECB pada Jun adalah penting untuk kita melihat panduan terkini ECB.
Matawang Euro kekal kukuh dengan pengukuhan data-data di Zon Eropah. Eur/Usd sebentar tadi berjaya mencapai paras 1.1267.


Menjelang Laporan Data Pekerjaan NFP, Apa Jangkaan Reaksi Harga EUR/USD?

Sentimen rundingan dagang antara Amerika Syarikat dan China agak bercampur-campur membuatkan pelabur lebih berwaspada pada dagangan penghujung minggu.
Walaupun Presiden AS Donald Trump serta pegawai rundingan yang lain menyatakan rundingan berada pada landasan yang betul, namun pasaran berhati-hati berikutan kenyataan China yang masih mendesak untuk penghapusan tarif bagi mencapai kesepakatan perjanjian.
Justeru, dagangan dolar USD diniagakan lemah ekoran dibebani oleh risiko rundingan dagang tersebut.
Tambahan lagi, pelabur turut menantikan laporan data pekerjaan NFP Amerika Syarikat dengan jangkaan peningkatan pada bacaan pertambahan pekerjaan bagi bulan November.
Namun, laporan data pekerjaan ADP yang mengukur pertambahan dalam sektor swasta diterbitkan lemah membuatkan pelabur mengambil langkah berjaga-jaga dengan kemungkinan jangkaan tersasar dari bacaan sebenar.
Sementara itu, dolar Euro ditekan oleh bacaan data perindustrian Jerman yang diterbitkan pada awal sesi Eropah dengan angka yang lemah.
Meneliti pergerakan harga pada carta pasangan matawang EUR/USD, harga dilihat membuat kenaikan semalam bergerak lebih tinggi dari paras garisan sokongan Moving Average 50 (MA50).
 Harga bergerak lebih tinggi menuju paras ketinggian yang dicapai ketika lonjakan Rabu lalu yang melepasi paras harga 1.11100.
Pada dagangan EUR/USD hari ini, harga bergerak perlahan dan mendatar sejak sesi Asia bermula sehingga pasaran bersambung pada sesi Eropah. Harga berlegar dalam julat harga 1.11000 dan 1.11100.
Bergantung pada laporan data pekerjaan NFP malam ini, jika data diterbitkan kukuh harga bakal menjunam melepasi zon RBS (resistance become support) 1.10900 menuju paras tumpuan lebih rendah pada 1.10400.
Pengukuhan ketara dolar USD akan mendorong harga turun sehingga mencecah zon support di sekitar bawah paras 1.10000.
Sebaliknya jika laporan diterbitkan lemah, harga bakal melonjak lebih tinggi dengan jangkaan destinasi tumpuan terdekat adalah pada zon SBR (support become resistance) pada 1.11400.
Kenaikan lebih tinggi akan menguji zon resistance pada dagangan Oktober lalu sekitar paras ketinggian 1.11800.
Lihat gambar carta pasangan matawang EUR/USD di bawah untuk rujukan analisis teknikal anda.


Pergerakan Pasaran Pada Permulaan Minggu Ini Agak Mendatar Dengan Ketiadaan Data Ekonomi Utama

Matawang Dolar pada hari ini menaik sedikit berbanding Euro pada awal dagangan Eropah selepas terdapat tinjauan ekonomi yang kurang baik pada minggu lepas daripada institut Jerman dengan menunjukkan sektor eksport mereka menurun serta indeks keyakinan jatuh ke paras terendah sejak dua setengah tahun.
Namun permulaan dagangan minggu ini secara besarnya bergerak agak mendatar dengan Australia bercuti dan kurang data ekonomi utama dalam kalendar hari ini.
 Walaupun penutupan kerajaan Amerika Syarikat berakhir, pelabur tetap berhati-hati dengan ancaman oleh Presiden Donald Trump untuk menutup kerajaan sekali lagi jika permintaan dananya untuk membina tembok AS-Mexico tidak dapat dipenuhi dalam jangka waktu 3 minggu ini.
Menurut ahli strategi matawang Bank of Singapore, Sim Moh Siong, beliau mengatakan bahawa arah besar buat AS Dolar setakat ini masih menurun dan akan mengambil isyarat daripada mesyuarat FOMC awal Khamis ini. Beliau menambah, Federal Reserve berkemungkinan akan mengekalkan kadar faedah memandangkan keadaan ekonomi agak goyah.
Beralih kepada Pound Sterling pula, matawang ini didagangkan merosot selepas mencatat kenaikan mingguan terbesar dalam tempoh lebih daripada 15 bulan minggu lepas apabila pelabur mengambil dahulu posisi belian sebelum satu lagi siri perdebatan peringkat Parlimen Britain pada hari esok yang bertujuan untuk memecahkan kebuntuan Brexit. Beberapa para analisis menjangkakan GBP kekal tidak menentu menjelang esok.


Isyarat Dovish Powell Lonjakkan EUR/USD Ke Paras $1.1000!

Pasaran akhirnya menemui jawapan pada mesyuarat FOMC awal pagi tadi apabila kenaikan kadar faedah oleh Federal Reserve (Fed) menepati jangkaan untuk dinaikkan lebih rendah iaitu pada 25 mata asas ke paras terbaru 4.75%.
Ini telah memberi kesan kejatuhan ketara nilai US dolar sehingga mencecah ke paras terendah 9 bulan selepas pelabur meneliti kenyatan susulan oleh Presiden Fed, Jerome Powell yang bernada dovish.
Meskipun Fed masih mengekalkan objektif untuk menurunkan inflasi ke paras sasaran 2%, namun Powell memberi isyarat bahawa kenaikan kadar faedah yang rendah ni akan diteruskan untuk beberapa mesyuarat lagi selepas ini.
Walaupun melihat langkah pemotongan kadar faedah adalah tidak bersesuaian dilaksanakan pada tahun ini, namun tidak menafi bahawa perkara tersebut bakal berlaku.

Carta harga pasangan mata wang EUR/USD menyaksikan lonjakan harga melepasi zon rintangan 1.09000 dan akhirnya mencapai paras sasaran pada ketinggian terbaru pada 1.10000.
Kenaikan harian sekitar 150 pips telah dipamerkan selepas pasaran memberi reaksi terhadap keputusan mesyuarat yang menyaksikan US dolar menyusut lebih ketara.
Isyarat bullish telah dinilai lebih awal semalam ketika harga sudah mula bergerak di atas paras sokongan Moving Average 50 (MA50) pada rangka masa 1 jam di carta EUR/USD.
Namun pelabur perlu waspada ketika pasaran menantikan pula keputusan mesyuarat polisi bank pusat Eropah (ECB) dan juga menjelang laporan pekerjaan NFP Amerika Syarikat (AS) pada penghujung minggu.
 Menyambung dagangan di sesi Asia pagi ini (Khamis), harga dilihat masih meneruskan momentum kenaikan apabila telah melepasi paras 1.10000 dengan jangkaan kenaikan akan diteruskan lagi pada sesi-sesi berikutnya.
Untuk kenaikan lanjut yang dijangkakan, harga dilihat bakal maju menuju pula sasaran pada zon tumpuan seterusnya, 1.12000.
Mencapai paras tersebut akan mencatatkan paras tertinggi terbaru 11 bulan.
Namun, waspada sekiranya harga buat kejutan dengan memaparkan corak penurunan ketika menuju penghujung minggu.
Jika berlaku penurunan semula, harga bakal kembali menguji zon 1.09000 yang sebelum ini merupakan zon rintangan buat harga.
Jika zon tersebut gagal melantukan harga naik kembali, penurunan bakal dilanjutkan menuju ke zon 1.08000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal GBP/JPY – Timeframe H1 – 27/12/2018

Jika diteliti pergerakan harga pada chart pasangan matawang GBP/JPY, harga lebih banyak bergerak mendatar di sekitar paras Magic Pivot pada dagangan semalam sebelum cuba membuat penurunan pada sesi pasaran New York semalam. Harga yang turun menyentuh paras support MagicS1 pada indicator Moshed Magic Line itu telah kembali membuat lonjakan semula sehingga melepasi paras Magic Pivot dan telah melepasi paras resistance MagicR1 berikutan matawang Yen kembali didagangkan lemah setelah risiko dalam pasaran semasa kembali pudar. Ini adalah ekoran daripada perkembangan positif daripada isu perang dagang antara AS-China yang semakin reda.
Pada sesi pasaran Asia pagi ini pula, harga menunjukkan pergerakan yang perlahan dan bergerak menurun menuju ke paras Magic Pivot 140.316 hari ini pada penghujung sesi dagangan. Jika harga gagal turun lebih rendah dari paras Magic Pivot tersebut, harga berkemungkinan akan kembali menyambung kenaikan yang dilakukan semalam menuju ke paras resistance 141.179 (MagicR1). Kenaikan yang lebih tinggi seterusnya akan menguji paras resistance 141.717 (MagicR1) yang berpotensi menjadi paras SBR (support become resistance) yang baru pada chart GBP/JPY. Lonjakan lebih tinggi harga dari paras tersebut pula dilihat berpotensi mencapai paras ketinggian sekitar 142.580 (MagicR3).
Namun, jika harga kembali didagangkan lebih rendah dari paras Magic Pivot hari ini, jangkaan harga akan turun menguji paras support 139.778 (MagicS1) yang merupakan paras terendah pada dagangan semalam. Kemudian, harga berkemungkinan meneruskan penurunan lebih rendah menuju ke paras support sekitar 138.915 (MagicS3) sebelum harga terus mencatatkan paras terendah semasa yang baru pada chart GBP/JPY jika harga turun sehingga mencecah paras 138.377 (MagicS3).
 Sentiasa kawal dagangan anda setiap hari dengan mencari peluang yang terbaik untuk posisi dagangan anda khususnya pada chart GBP/JPY. Gunakan indicator Moshed Magic Line untuk mencari paras-paras terbaik dan memudahkan lagi analisis teknikal harian anda.

Paras support: 139.778, 138.915, 138.377.
Paras resistance: 141.179, 141.717, 142.580.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Sesi Asia Menyaksikan Minyak Mentah Memulakan Dagangan Menjunam

Minyak mentah AS terus didagang menyembah bumi pada Rabu walaupun perjanjian OPEC terus menawarkan sokongan.
Penurunan terhadap harga petrol di Amerika Syarikat juga terus memberi tekanan buat pasaran minyak mentah.
WTI mentah didagang merosot sebanyak 8 sen atau 0.2 peratus kepada $53.93, manakala Brent mentah masih belum memulakan dagangan pagi ini.
Stok simpanan minyak mentah telah meningkat selama tujuh minggu berturut-turut. Minggu ini, komoditi ini meningkat sebanyak 3.1 juta tong didorong oleh pertumbuhan permintaan yang diramal agak lemah bagi menyerap lebihan minyak mentah global.
 Menurut laporan dari kumpulan perdagangan Institut Petroleum Amerika, stok simpanan minyak mentah di Amerika Syarikat naik 2.5 juta tong pada minggu berakhir 24 Februari. Stok simpanan petrol meningkat mendadak manakala stok produk tapisan merosot.
Laporan rasmi seterusnya akan dikeluarkan oleh Pentadbiran Maklumat Tenaga Amerika Syarikat.
Dalam satu tinjauan oleh Reuters pada Selasa, OPEC telah berjaya mengurangkan bekalan minyak mentah bagi bulan kedua tahun ini sekali gus membentuk data pematuhan yang agak kukuh.
Benarkan Dunia Akan Menyaksikan Sebuah Lagi Negara “Angkat Kaki” dari Zon Eropah?


Selain Brexit, Penetapan Kadar Faedah AS dan UK Akan Menjadi Tumpuan Minggu Ini

Matawang dolar AS mengakhiri dagangan minggu lalu dengan diniagakan lemah berbanding matawang utama yang lain berikutan data ekonomi yang dikeluarkan dilihat kurang memberangsangkan.
Hasil pembuatan Amerika Syarikat jatuh untuk bulan kedua berturut-turut pada Februari dan aktiviti perkilangan di New York lebih lemah berbanding jangkaan, memberi isyarat bahawa pertumbuhan ekonomi yang terus bergerak perlahan untuk awal suku tahun pertama.
Pasaran pada minggu ini akan memberi tumpuan terhadap keputusan penetapan kadar faedah dalam mesyuarat FOMC yang dijadualkan pada awal Khamis nanti. Dengan melihatkan kepada data-data domestik semasa, Fed dijangka akan mengekalkan kadar feadah di paras 2.50% seperti sebelum ini.
 Pound Sterling pula didagangkan sedikit rendah dari paras tertinggi yang dicapai sejak Jun 2018 lalu selepas Parlimen Britain telah menolak pengunduran Brexit tanpa perjanjian menerusi undian yang diadakan pada minggu lalu.
Sterling turut mencatatkan kenaikan terbesar mingguan pada dagangan minggu lalu dalam tempoh tujuh minggu dengan mengurangkan kebarangkalian untuk Britain meninggalkan Kesatuan Eropah tanpa sebarang perjanjian seterusnya membuatkan pelabur optimis terhadap dagangan GBP buat masa ini.
Di samping undian Brexit yang akant terus bersambung pada minggu ini, bank pusat England akan turut bermesyuarat untuk penetapan kadar faedah pada Khamis nanti di mana jangkaan kadar faedah akan dikekalkan pada paras 0.75% seperti sebelum ini.
Matawang safe-haven Yen pula kekal stabil selepas Bank of Japan (BOJ) telah mengekalkan dasar monetari sedia ada seperti yang telah dijangkakan sebelum ini oleh pasaran. Bank pusat turut optimis melihat kerancakan dalam sektor eksport dan hasil keluaran kilang yang akan meningkatkan pertumbuhan ekonomi di Jepun.


Adakah USD/JPY Akan Pecah Rekod Tertinggi Sejak 1998 Lagi?

Jangan dilupakan bank pusat Jepun pada Khamis ini juga turut akan mengumumkan keputusan kadar faedah mereka di sesi Asia setelah menyusuli mesyuarat FOMC yang terlebih dahulu menjadi tumpuan pada awal pagi itu.
Berbeza berbanding Federal Reserve (Fed), Bank of Japan (BOJ) dijangka untuk masih mengekalkan kadar faedah rendah di paras -0.10% dan polisi monetari ultra-longgar.
Justeru, mata wang Yen dijangka untuk bergerak suram sehingga ke penghujung minggu sementara US dolar berpotensi untuk menyinar menuju minggu berikutnya.
Pelabur menanti untuk Fed meneruskan kenaikan kadar faedah agresif dengan peningkatan 75 mata asas kali ketiga berturut-turut untuk mesyuarat kali ini.
Mari meneliti pergerakan harga bagi kedua-dua mata wang ini pada carta harga pasangan USD/JPY minggu ini.
Harga dilihat memulakan pergerakan yang perlahan di awal minggu dengan mengekalkan corak mendatar sejak minggu lalu lagi dalam julat zon 143.700 dan 142.700.
Pergerakan harga juga dilihat melingkar di paras Moving Average 50 (MA50) di carta USD/JPY pada rangka masa 1 jam yang masih belum memberi petunjuk lebih jelas untuk pergerakan selanjutnya.
Ini jangkaan penganalisis unutk pergerakan harga selepas keputusan mesyuarat bagi kedua-dua bank pusat setelah pergerakan harga mendatar yang dipaparkan.
 Sekiranya berlaku lonjakan harga, zon rintangan pada 145.00 akan kembali diuji untuk minggu ketiga berturut-turut.
2 minggu sebelum ini telah menyaksikan kenaikan harga menguji zon tersebut namun masih gagal untuk menembusinya.
Sekiranya kenaikan harga berjaya tembusi zon tersebut, sasaran terbaru adalah untuk menuju ketinggian 147.00 sekaligus terus mencatatkan rekod harga tertinggi terbaru sejak 1998.
Sementara untuk jangkaan penurunan harga, melepasi paras 142.700 akan mendorong pula harga menguji paras tumpuan lebih rendah pada sekitar 141.700.
Penurunan yang dilanjutkan boleh mencecah sehingga ke paras sekitar 140.300 dengan pergerakan trend bearish yang dipaparkan.
Lihat carta harga pasangan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data Ekonomi Australia Mengecewakan, Bakal Dorong Penurunan Dagangan AUD/USD

Sesi pasaran Asia hari ini memberi tumpuan pada data ekonomi Australia dengan data jualan runcit dan imbangan dagangan diterbitkan pada jam 8.30 pagi waktu Malaysia.
Kadar jualan runcit Australia pada bulan Disember 2019 merosot kepada -0.5% lebih rendah berbanding jangkaan penurunan -0.2%.
Turut diterbitkan bersama data imbangan dagangan di mana lebih dagangan untuk Disember dicatatkan menurun kepada 5.22 bilion AUD berbanding bulan sebelumnya. Kadar eksport dicatatkan lebih tinggi berbanding import namun lebihan dagangan yang menurun gagal menyokong kenaikan harga.
Kenaikan harga bagi matawang dolar Australia sebaliknya lebih didorong oleh sentimen pasaran yang semakin pulih sejak semalam dengan laporan bahawa ahli penyelidikan di China telah menemui penawar bagi merawat jangkitan wabak novel Coronavirus.
Pergerakan harga pada carta pasangan matawang AUD/USD mempamerkan lonjakan pada sesi Eropah semalam dengan kenaikan harian dicatatkan sekitar 50 pips.
Mencapai paras ketinggian harian sekitar 0.67730 semalam, harga kembali membuat penurunan semula menguji zon RBS (resistance become support) pada 0.67400 sebelum bergerak perlahan dan menutup dagangan sesi New York di paras sekitarnya.
 Dagangan yang bersambung pada sesi Asia pagi ini dilihat menunjukkan sedikit kenaikan dengan terbitan data ekonomi Australia tidak begitu memberi impak besar terhadap pergerakan harga.
Harga masih kekal berada di atas garisan sokongan Moving Average 50 (MA50) menunjukkan kecenderungan harga untuk membuat kenaikan.
Harga bakal menguji semula paras resistance pada ketinggian semalam sebelum dijangka menuju paras tumpuan pada 0.68000.
Kenaikan lebih tinggi akan menguji pula zon SBR (support become resistance) pada sekitar 0.68300.
Namun jika harga kembali membuat penurunan semula melepasi zon RBS 0.67400 hari ini, harga bakal meneruskan semula penurunan ke zon support 0.66800 yang diuji sejak penghujung Januari lalu.
Lihat gambar carta pasangan matawang AUD/USD di bawah untuk rujukan analisis teknikal anda.


Sekali Lagi GBP/USD ‘Test’ Zon Rintangan $1.2600

Pasaran menyaksikan penyusutan semula US dolar sehingga ke penghujung sesi New York semalam selepas pada mulanya memaparkan pengukuhan di awal sesi.
Ini adalah didorong oleh reaksi negatif pelabur terhadap laporan minit mesyuarat FOMC yang diterbitkan walaupun Federal Reserve (Fed) dilihat akan meneruskan kenaikan kadar faedah untuk beberapa mesyuarat lagi.
Situasi ini juga telah menyebabkan berlaku lonjakan semula harga pada carta pasangan mata wang GBP/USD dan melenyapkan jangkaan awal untuk perubahan trend bearish sebelum ini.

Pada dagangan Rabu semalam, harga pada mulanya dilihat membuat penurunan awal sekali lagi menguji paras 1.25000 pada zon RBS (resistance become support) pada carta GBP/USD tersebut.
Kembali memberi isyarat untuk pergerakan bullish semula, harga telah membuat lonjakan dari zon 1.25000 melepasi halangan Moving Average 50 (MA50) pada rangka masa 1 jam.
Kenaikan harga berterusan ke penghujung sesi New York dan bersambung pada dagangan sesi Asia pagi ini (Khamis), menguji semula paras ketinggian pada 1.26000.
 Zon rintangan tersebut turut diuji pada dagangan Isnin dan Selasa lalu, namun harga gagal menembusinya.
Sekiranya kenaikan kali ini berjaya melepasi ke paras lebih tinggi, paras ketinggian terbaru 4 minggu akan dicatatkan dengan sasaran kenaikan harga seterusnya pada zon 1.27000 pula.
Namun jika zon 1.26000 kekal menjadi halangan kebal buat harga pada minggu ini, penurunan harga bakal berlaku semula dan harga akan kembali menuju ke zon RBS 1.25000.
Penurunan di bawah zon tersebut seterusnya akan melihatkan harga menyusur ke zon sekitar 1.24000 sebelum melanjutkan penurunannya ke zon 1.23000 pula.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


UK Catat Pertumbuhan Setahun Paling Perlahan Pada Bulan Oktober!

Ekonomi UK berkembang pada kadar yang paling paling perlahan dalam tempoh hampir 7 tahun pada bulan Oktober. Data ini dikeluarkan menjelang pilihan raya umum pada hari Khamis, dimana kedua-dua parti kelihatan menjanjikan dalam menjana  pertumbuhan ekonomi.
Tarikh akhir untuk Brexit dan pertumbuhan ekonomi global yang perlahan telah memberi impak terhadap industri perkilangan dan pembinaan di UK pada bulan Oktober.
Keluaran Dalam Negara Kasar meningkat sebanyak 0.7% setahun pada bulan Oktober jika dibandingkan pada Oktober 2018, pertumbuhan ini merupakan pertumbuhan terlemah sejak Mac 2012 iaitu pada ketika UK sedang berhadapan dengan krisis kewangan global.
 Walaubagaimanapun, berdasarkan laporan Jabatan Statistik UK, Keluaran Dalam Negara Kasar di U.K tidak berubah dalam tempoh tiga bulan hingga Oktober 2019 dan sejajar dengan jangkaan pasaran. Melalui perbandingan bulanan juga, kadar KDNK tidak berubah namun tersasar daripada jangkaan pasaran yang mensasarkan peningkatan 0.1% sebulan.
Ketua Ekonomi England di Jabatan Perundingan Ekonomi, Paul Dales berpendapat kadar kemerosotan dalam KDNK pada bulan Oktober tidak akan mempengaruhi undian orang ramai pada pemilihan calon pada hari Khamis, tetapi ia boleh mendorong lebih banyak lagi (pegawai Bank of England) untuk mempertimbangkan kadar faedah pada bulan-bulan akan datang.
Pasaran kini menumpukan pada pilihan raya umum bulan Disember yang akan berlangsung tidak lama lagi.


7 Berita Forex Penting Tumpuan Pasaran Minggu Ini (9-13 Disember 2019)

Berikut merupakan sebahagian data-data penting yang akan menjadi tumpuan pasaran sepanjang minggu ini.
Data Pertumbuhan GDP UK (Selasa 5.30 Petang): Laporan Keluaran Dalam Kasar Negara (KDNP) bulanan untuk Oktober ini akan menjadi laporan terakhir sebelum pilihan raya bermula. UK berjaya melepasi risiko kegawatan pada suku ketiga dengan pengeluaran yang berkembang 0.3%. Namun, dua bulan terakhir ini menunjukkn sedikit penguncupan.
Sentimen Ekonomi ZEW Jerman (Selasa 6.00 Petang): Tinjauan perniagaan di Eropah, sentiment ekonomi masih berada di paras negative. Bacaan terbaru yang melepasi paras 0 akan mencerminkan laporan optimis.
Data Inflasi Amerika Syarikat (Rabu 9.30 Malam): Indeks harga pengguna AS akan dikeluarkan beberapa jam sebelum mesyuarat FOMC dan bakal mempengaruhi keputusan Federal Reserve. Bacaan data dijangka menurun bagi bulan November dan lebih menjarakkan dari sasaran bank pusat.
 Meyuarat FOMC (Khamis 3.00 Pagi): Selepas tiga pemotongan kadar faedah, Fed dijangka akan mengekalkan kadar untuk mesyuarat terakhir bagi tahun 2019. Pengerusi Fed, Jerome Powell melihat ekonomi berada dalam keadaan yang baik walaupun beberapa data ekonomi penting menunjukkan bacaan lemah.
Mesyuarat Bank Pusat Switzerland (Khamis 4.30 Petang): Swiss National Bank (SNB) telah mengekalkan kadar faedah tidak berubah hampir 5 tahun. Kadar dijangka akan terus dikekalkan pada mesyuarat terbaru. Sebarang perubahan bukan sahaja akan mempengaruhi dagangan Swiss franc malah, turut memberi impak terhadap euro.
Mesyuarat Bank Pusat Eropah (Khamis 8.45 Malam): Keputusan mesyuarat yang dipimpin oleh Christine Lagarde sebagai Gabenor European Central Bank (ECB) terbaru akan menjadi perhatian pasaran. Pelabur bakal nantikan jika berlaku perubahan pada kadar faedah yang telah dikekalkan di paras sifar sejak penurunan pada Mac 2016.
Data Jualan Runcit Amerika Syarikat (Jumaat 9.30 Malam): Perbelanjaan pengguna meliputi 70% ekonomi AS dan dijangka jualan Black Friday bakal mempengaruhi bacaan data jualan bagi November.


Hadiah Merdeka! Inflasi Malaysia Memuncak Paras Tertinggi 14 Bulan

‘Patutlah harga roti Gardenia naik, petanda awal rupanya.’
Tatkala ini, kadar inflasi tahunan Malaysia dilihat mencanak ke paras tertinggi 14 bulan iaitu 4.4% pada Julai berbanding catatan 3.4% semasa Jun.
Ia bukan sesuatu yang di luar jangkaan memandangkan unjuran konsensus pasaran ditetapkan pada peratusan tersebut.
Mencuri tumpuan, harga makanan mencatat rekod tertinggi baharu pada 6.9% daripada 6.1% semasa Jun, yang berlaku semasa pengguna giat berbelanja ekoran pemulihan Covid-19 di Malaysia.
 Rincian lanjut mengenai inflasi pada bulan Julai adalah seperti berikut:

Perumahan lonjak 3.8% daripada 1.2%.
Pengangkutan tambah 5.6% daripada 5.4%.
Pakaian naik 0.3% daripada 0.2%.
Kesihatan cambak 0.8% daripada 0.6%.
Rekreasi capai 2.5% daripada 2.2%.
Pendidikan tokok 1.2% daripada 1.1%.
Restoran & Hotel mekar 5.8% daripada 5.0%
Kepelbagaian Barangan & Perkhidmatan cecah 2.1% daripada 2.2%.

Selain itu, harga pengguna teras yang tidak merangkumi item makanan segar dan harga yang ditadbir turut meningkat 3.4% selepas catatan 3.0% pada Jun.
Difahamkan catatan tersebut merupakan bacaan tertinggi sejak Mac 2016.
Dalam pada itu, mencerap asas bulanan pula harga pengguna mencatat 0.4% semasa Julai iaitu penurunan 0.6% pada Jun yang menandakan perubahan paling drastik sejak Oktober 2021.


Sterling Melonjak Disebabkan Komen Positif Barnier

Permulaan sesi pasaran Eropah pada Khamis memaparkan lonjakan pergerakan harga pada dagangan Pound Sterling berbanding matawang utama yang lain setelah Ketua Perunding Brexit Kesatuan Eropah (EU), Michel Barnier memberikan komen tentang isu sempadan Ireland.
Dalam ucapannya, Barnier berkata EU bersedia untuk bekerjasama mencari penyelesaian alternatif untuk sempadan Ireland yang merupakan salah satu isu utama menghalang perjanjian Brexit mencapai kesepakatan.
EU dilihat akan lebih terbuka untuk memberi ruang ke arah rundingan. Namun, secara realistiknya sukar untuk melihat sebarang penyelesaian alternatif untuk isu sempadan tersebut terutamanya dari segi teknologi, jika tidak pasti isu ini sudah diselesaikan ketika Theresa May masih memegang jawatan pemimpin sebelum ini.
 Kenyataan Barnier memberikan satu faktor yang positif namun penyelesaian dilihat adalah sukar. Senario terbaik adalah jika penyelesaian dapat dicapai, ia akan memberikan kebaikan kepada semua pihak yang terlibat.
Dagangan Sterling memberi respon yang positif terhadap kenyataan Barnier, namun begitu pasaran tidak melihat sebarang perubahan pada risiko Brexit.
Turut dilaporkan bahawa Jawatankuasa Perbendaharaan UK ingin mendapatkan analisis ekonomi Brexit yang telah dikemaskini daripada bank pusat England.
Dengan tempoh yang semakin singkat sebelum tarikh akhir pengunduran Britain dari Kesatuan Eropah pada penghujung Oktober nanti, keadaan semakin genting ditambah pula faktor penggantian jawatan pemimpin yang baru selepas Theresa May mengundurkan diri.


Penurunan AUD/USD Terkesan Oleh Data China Dan Isu Perang Dagang

Matawang dolar Kanada kembali mengalami penurunan semalam berikutan ketegangan perang dagang yang semakin meningkat antara Amerika Syarikat dan China.
Reuters melaporkan bekas Timbalan Menteri Perdagangan China, Wei Jianguo memberikan komen berkenaan isu perang dagang AS-China yang berlarutan dengan mengatakan China perlu bersiap sedia untuk meluaskan pengaruh ke kawasan geopolitik termasuk Laut China Selatan.
Beliau turut mengatakan bahawa tindakan memulakan perang perdagangan dengan China adalah merupakan satu kesilapan strategi yang terbsar dibuat oleh Amerika Syarikat sejak perang dunia kedua.
Selain itu juga, isu perang dagang semakin parah apabila Amerika Syarikat kini mula mengancam Mexico pula untuk dikenakan tindakan tarif terhadap kesemua barangan import dari negara tersebut.
Data PMI perkilangan China yang mengecewakan juga turut menyumbang kepada faktor penurunan pada dagangan Aussie.
Jika diperhatikan pergerakan harga bagi pasangan matawang AUD/USD semalam, harga kembali menguji zon SBR (support become resistance) di paras ketinggian 0.69350 yang dicapai semalam pada kenaikan yang dibuat sejak awal sesi pasaran Asia semalam.
Namun dagangan Aussie yang kembali melemah mendorong harga membuat penurunan semula sehingga mencecah paras terendah pada 0.69000 dan juga paras support MagicS1 pada indicator Moshed Magic Line semalam.
Harga kemudian pantul membuat sedikit kenaikan ke paras Magic Pivot semalam sebelum bergerak mendatar pada penghujung sesi dagangan New York.
 Dagangan sesi Asia pagi ini menunjukkan penurunan harga ke paras 0.69000 namun harga kembali membuat kenaikan semula ke paras Magic Pivot 0.6915 hari ini dan menguji paras tersebut seketika.
Jika harga membuat kenaikan lebih tinggi, jangkaan kenaikan harga akan menguji paras resistance 0.6932 yang berada pada zon SBR dan diuji sepanjang minggu ini.
Kenaikan yang berjaya melepasi zon SBR tersebut bakal melihatkan harga menuju ke paras ketinggian yang baru pada sekitar resistance 0.6970 (MagicR3) dengan mencatatkan 55 pips kenaikan dari paras Magic Pivot hari ini.
Namun jika harga gagal membuat kenaikan lebih tinggi dari Magic Pivot, harga berkemungkinan kembali meneruskan penurunan dan cuba melepasi paras tumpuan pada 0.69000.
Penurunan lebih rendah mampu mencecah ke paras terendah sekitar zon support pada 0.68650 yang masih gagal ditembusi harga pada dagangan bulan Mei.
Lihat gambar chart pasangan matawang AUD/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 0.6894, 0.6877, 0.6855.
Paras resistance: 0.6932, 0.6953, 0.6970.


AUD/USD Ada Potensi Melonjak Menjelang Laporan Pekerjaan Australia?

Penilaian sentimen pasaran yang memulih dengan laporan pendapatan positif oleh beberapa firma tumpuan di awal minggu telah memberi ruang terhadap mata wang pulangan tinggi seperti dolar Australia untuk mengukuh.
Di samping mata wang US dolar yang termasuk dalam kelompok safe-haven sedang mengalami penyusutan, dolar Australia kembali pulih dari kejatuhan nilai yang dipaparkan pada penutup dagangan minggu lalu.
Namun pengukuhan dolar Australia di yang dimulakan pada awal minggu sedikit terbantut pada dagangan Selasa semalam apabila laporan minit mesyuarat bank pusat Australia yang diterbitkan semalam memberi isyarat untuk memperlahankan pengetatan dasar selepas keputusan kenaikan kadar yang lebih rendah berbanding jangkaan.
Laporan data pekerjaan Australia pada Khamis akan menjadi tumpuan pasaran yang juga boleh mempengaruhi penetapan dasar oleh bank pusat selanjutnya.
Pergerakan harga pada carta pasangan mata wang AUD/USD masih dinilai bergerak dalam zon mendatar dengan pergerakan harga di antara zon 0.62000 dan 0.63500.
Memulakan dagangan awal minggu dari zon support 0.62000 pada Isnin lalu, harga telah mencapai ketinggian sekitar 0.63400 pada Selasa semalam walaupun corak yang dipaparkan lebih mendatar berbanding lonjakan pada hari sebelumnya.
Namun,pelabur menilai terdapat isyarat awal untuk permulaan trend bullish selepas harga kembali bergerak di atas paras sokongan Moving Average 50 (MA50) pada rangka masa 1 jam di carta AUD/USD tersebut.
 Sekiranya kenaikan harga diteruskan hari ini, rintangan pada zon SBR (support become resistance) 0.63500 bakal diuji untuk ditembusi.
Seterusnya, harga yang berjaya meneruskan pergerakan trend bullish itu dilihat akan menuju ke zon tumpuan yang diuji sejak penghujung September lalu sekitar 0.65300.
Sebaliknya, jika harga paparkan penurunan semula di bawah paras MA50, zon support pada 0.62000 sekali lagi akan diuji pada minggu ini.
Penurunan melepasi zon penting itu akan mencatatkan paras terendah terbaru 2 tahun dengan sasaran lebih rendah berkemungkinan boleh mencecah sehingga 0.60000.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Kembali Berisiko, Aset Safe Haven Raih Permintaan Pelabur!

Kebimbangan terhadap impak wabak coronavirus kekal menjadi risiko utama kepada sentimen pasaran hari ini dengan angka kematian kini telah mencecah 1,868 nyawa manakala kes jangkitan yang disahkan pula meningkat kepada 72,436 orang.
Dalam laporan terbaru, syarikat teknologi terbesar dunia, Apple memberitahu bahawa ia mungkin tidak dapat memenuhi sasaran pendapatan suku tahunan yang ditetapkan disebabkan kemerosotan pengeluaran dan permintaan yang lemah di China akibat penularan wabak coronavirus.
Menurut Apple, kilang-kilang pembuatan di China yang menghasilkan iPhone dan elektronik lain telah mula dibuka semula, tetapi pengeluaran dikatakan lebih perlahan daripada dijangkakan sekali gus menyebabkan bekalan produk Apple yang akan dijual di seluruh dunia juga berkurang.
Susulan itu, safe-haven yen dan emas dilihat kembali meraih permintaan pada sesi Asia sementara dolar USD juga didagangkan mengukuh berbanding enam matawang utama lain.
Kebimbangan ini juga mendorong kemerosotan dolar New Zealand untuk diniagakan menyusut berbanding US dolar.
 Dolar Aussie pula diniagakan menyusut berbanding dolar USD berikutan laporan minit mesyuarat yang diterbitkan Reserve Bank of Australia (RBA) menunjukkan bahawa bank pusat bersedia untuk menurunkan kadar faedah jika diperlukan.
Matawang Eropah, pound didagangkan menyusut berbanding USD didorong oleh kebimbangan terhadap ketidakpastian hubungan UK dan Kesatuan Eropah (EU) memandangkan kedua-dua pihak mempunyai pandangan yang bercanggah dalam usaha untuk menjalankan rundingan perdagangan.
Sementara itu, dolar euro terus mencatat penurunan berbanding USD untuk diniagakan menghampiri paras terendah tiga tahun.
Sentimen terhadap matawang euro bertambah buruk dipengaruhi oleh beberapa siri data ekonomi yang mengecewakan dari ekonomi terbesar Eropah iaitu Jerman seterusnya meningkatkan kekhuatiran terhadap risiko kemelesetan di Zon Eropah.
Tumpuan pasaran hari ini akan tertumpu kepada penerbitan data sentimen ekonomi tinjauan ZEW bagi bulan Februari pada petang ini yang diramalkan mengukuh susulan kenaikan ketara yang dicatatkan bulan sebelumnya.


PMI Sektor Pembuatan UK Mengukuh Pada Julai

PMI sektor pembuatan UK mengukuh ke paras 55.1 pada Julai dari 54.2 sebelum ini. Bacaan kali ini melebihi jangkaan 54.4 dan merupakan kenaikan pertama sejak tiga bulan lalu.
Terdapat pertumbuhan kukuh dalam tempahan baru yang disokong oleh permintaan luar di mana tempahan eksport juga mengukuh sebagai paras kedua tertinggi setakat ini.
Pengeluaran juga merekod kenaikan 12 bulan berturut-turut walaupun bacaan kali ini adalah yang terendah sejak empat bulan lalu. Sektor pengguna mencatat kenaikan selepas jatuh sebelum ini di mana keyakinan secara keseluruhan pada tahun ini semakin kukuh.
Dalam komponen penghantaran, kenaikan dicatat sehingga capai paras tertinggi sejak Mei 2011 di mana halangan kapasiti terus memberi kesan negatif kepada pertumbuhan pengeluaran.
 Pasaran pekerjaan kekal kukuh sebagai paras tertinggi dalam masa tiga tahun.
Tekanan terhadap kenaikan kos semakin berkurangan pada Julai apabila harga tenaga jatuh dan harga keluaran kini merekod kenaikan 15 bulan berturut-turut pada Julai.
Data terbaru ini dijangka tidak memberi kesan signifikan kepada polisi Bank of England (BoE) dengan laporan inflasi yang telah dikeluarkan sebelum ini.
Namun, data kali ini boleh menyokong komen-komen hawkish oleh pembuat polisi dengan kecenderungan pengetatan.
GBPUSD dilihat mengukuh selepas data ini dikeluarkan pukul 4.30 petang tadi, menambah lagu keuntungan matawang Sterling yang mengukuh sejak Isnin.


Apa Sudah Jadi Dengan Pasaran Komoditi Ini?

Harga minyak jatuh pada awal sesi berikutan kebimbangan terhadap peningkatan jumlah pelatar penggerudian di Amerika Syarikat. Para pelabur yang mengambil kesempatan terhadap keuntungan hampir 1% pada semalam juga telah memaksa harga komoditi itu didagang lebih rendah hari ini.
Pasaran juga dijangka meneliti data yang bakal dikeluarkan China lewat hari ini bagi petunjuk kekuatan pasaran minyak mentah.
Brent mentah pula diniagakan pada $47.98 setong, turun 34 sen.
Sementara itu, WTI mentah Amerika Syarikat dicatat menurun sebanyak 41 sen.
 Harga yang merosot pada Selasa menjadi bukti bahawa aktiviti penggerudian minyak Amerika Syarikat masih menjadi kebimbangan walaupun harga minyak ditutup tinggi semalam.
Ketua penganalisis pasaran CMC Market, Ric Spooner mengatakan bahawa pelabur mengambil keuntungan yang sangat besar berikutan penurunan rekod simpanan minyak mentah minggu lepas.
Selain itu, Bank ANZ Australia berkata, data dari China pada hari ini bakal meletakkan harga minyak mentah dibawah tekanan jika laporan yang dikeluarkan mengecewakan pasaran.

Anda kenal siapa Jack Ma? Anda tahu kenapa beliau cemburu dengan mereka yang berpendapatan sederhana? Baca disini!


Analisis GOLD – Jaga-Jaga! Emas Mula Susut Semula Dari Paras Tertinggi 8 Bulan

Pelabur emas mula berkerut dahi semula menyaksikan nilai logam kuning berharga itu kembali pamer penyusutan semula selepas berjaya capai paras tertinggi 8 bulan.
Sebelum ini, harga emas telah melonjak ekoran tarikan pelabur terhadap aset selamat berikutan kebimbangan terhadap krisis antara Rusia dan Ukraine yang semakin tegang.
Namun, perkembangan terbaru melihatkan ketegangan semakin reda apabila tentera-tentera mula diarahkan untuk berundur dari sempadan.
Justeru, perkembangan positif tersebut kembali menghilangkan tarikan terhadap dagangan emas dan penyusutan nilai mula berlaku.
Pada carta harga XAU/USD yang mengukur nilai emas berbanding US dolar semalam, harga telah mula menunjukkan penurunan pada sesi Eropah sehingga bersambung ke sesi New York selepas mencapai paras tertinggi terbaru sekitar 1879.00.
Penurunan harga kembali menguji zon SBR (support become resistance) 1850.00 dan kemudiannya harga mula mendatar di zon tersebut sehingga dagangan bersambung ke sesi Asia pada Rabu.
Walaupun pasaran berwaspada untuk kemungkinan ketegangan antara Rusia dan Ukraine boleh meningkat semula, harga emas sudah memberi isyarat untuk trend bearish di mana harga telah bergerak di bawah paras halangan Moving Average 50 (MA50) pada rangka masa 1 jam.
 Jika penurunan lebih rendah berlaku, paras tumpuan sebelum ini sekitar 1822.00 dan 1815.00 dilihat antara yang menjadi sasaran buat harga.
Seterusnya, zon penting 1800.00 pula bakal diuji dan pasti memberikan reaksi menarik oleh emas di kawasan harga tersebut.
Sementara untuk jangkaan kenaikan harga pula, paras ketinggian harga dicapai semalam sekali lagi bakal diuji untuk menyambung trend bullish emas sebelum ini.
Sasaran terbaru adalah untuk menuju paras 1900.00 bagi mencatatkan paras tertinggi terbaru buat emas untuk tempoh dagangan 8 bulan.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Jerman Melaporkan Lebihan Dagangan Yang Lebih Tinggi Pada Bulan Ogos

Eksport Jerman mengatasi hasil import pada bulan Ogos, dengan perbezaan lebihan dagangan yang lebih ketara, menjadi bukti kepada pertumbuhan ekonomi terbesar kesatuan Eropah meningkat tinggi pada suku tahun ketiga.
Berdasarkan laporan yang dikeluarkan oleh Jabatan Statistik Negara Jerman, bacaan eksport mengikut perubahan musim meningkat sebanyak 3.1 peratus pada bulan Ogos, manakala hasil import pula naik 1.2 peratus. Hasil Eksport menunjukkan bacaan tertinggi sejak 12 bulan lalu.
Kedua-dua bacaan import dan ekspot menunjukkan peningkatan diluar jangkaan. Penganalisis hanya menjangkakan peningkatan sebanyak 1.0 peratus terhadap hasil eksport dan 0.5 peratus pada import.
 Lebihan dagangan yang dilaporkan mengikut musim naik sebanyak €21.6 billion  berbanding lebihan €19.3 billion pada bulan Julai. Angka ini juga berada diluar jangkaan ahli ekonomi yang menganggarkan lebihan sebanyak €19.8 billion
Lebihan akaun semasa Jerman yang mengukur aliran barangan, perkhidmatan dan pelaburan jatuh kepada  €17.8 billion selepas bacaan bulan Julai yang dikaji semula naik sebanyak €19.6 billion.
Hasil eksport yang lebih tinggi menunjukkan pertumbuhan GDP yang lebih kukuh di masa hadapan. Matawang Euro mengekalkan pengukuhan berbanding matawang utama lain kecuali Aussie selepas data di keluarkan.
Pasangan matawang EUR/USD berada di paras 1.1770, naik 0.26% pada jam 3.22 petang, manakala EUR/GBP pula naik 0.08% kepada 0.8940.


Tak Boleh Buat Apa, USD Sambung Terjun!

Penderitaan US dolar tampaknya masih belum berakhir apabila pelabur diperlihatkan dengan penurunan yang berterusan raja mata wang itu pada pembukaan sesi Eropah.
Berbanding kebanyakan mata wang utama, indeks dolar yang mengukur kekuatan dolar greenback didagangkan merosot pada sekitar harga 110.55 lebih parah daripada kejatuhan akhir dagangan Jumaat.
Minggu lalu, US dolar telah dikecewakan dengan bacaan data pekerjaan NFP Amerika Syarikat yang menunjukkan tanda-tanda kelembapan dalam pasaran buruh berikutan kadar pengangguran meningkat lebih tinggi.
Dengan tersungkurnya US dolar pada sesi Eropah, mata wang euro dan pound melonjak lebih tinggi untuk memanfaatkan kelemahan mata wang gergasi itu.
 Euro menokok tinggi dengan pergerakan harga menuju pariti $1, manakala pound sterling pula lebih kukuh pada 1.1430 berbanding US dolar.
Pada hujung minggu, Menteri Kewangan UK Jeremy Hunt sedang bersedia untuk mengumumkan £60 bilion kenaikan cukai dan pemotongan perbelanjaan.
Turut memperlihatkan keuntungan adalah mata wang berkaitan komoditi, dolar Aussie dan New Zealand yang pada sesi sebelumnya suram susulan berita daripada China yang masih lagi meneruskan dasar sifar Covid-19nya.
Dolar Kanada juga didagangkan lebih kukuh pada paras tertinggi satu bulan berbanding US dolar selain turut mendapat sokongan daripada dagangan minyak yang menguat.


Keputusan FOMC: Kadar Faedah Tidak Berubah, Coronavirus Cetus Kebimbangan Fed

Federal Reserve A.S (Fed) memutuskan untuk mengekalkan kadar faedah tidak berubah seperti dijangkakan pasaran, meskipun terus berdepan tekanan daripada Presiden A.S Donald Trump untuk pengurangan kadar faedah lebih mendalam.
Pada mesyuarat dasar monetari pertama tahun ini, bank pusat mengekalkan kadar faedah kepada sasaran antara 1.50%-1.75% selepas penurunan sebanyak tiga kali tahun lepas.
Selain itu, bank pusat juga meningkatkan kadar faedah ke atas rizab berlebihan (IOER) sebanyak 5 mata asas kepada 1.60% dan menyifatkannya sebagai pelarasan teknikal yang kecil.
Susulan daripada keputusan FOMC, US dolar menyusut berbanding safe-haven yen selepas Pengerusi Fed Jerome Powell menyuarakan kebimbangan beliau terhadap virus maut China yang boleh menjejaskan ekonomi global.
 Indeks dolar yang mengukur kekuatan greenback berbanding enam matawang utama pula kukuh menghampiri paras tertinggi dua bulan iaitu pada 98.03.
Dalam kenyataan Jerome Powell awal pagi tadi, beliau telah menekankan mengenai kekuatan berterusan dalam ekonomi tetapi turut menyatakan kekhuatiran terhadap ketidakpastian dalam prospek termasuk penularan coronavirus yang semakin meluas.
Menurut Powell, bank pusat akan terus memantau dan meneliti perkembangan mengenai situasi tersebut. Walaupun impak coronavirus dilihat jelas mempengaruhi output China, beliau memberitahu masih terlalu awal untuk menentukan kesannya terhadap prospek ekonomi A.S.
Di samping itu, Powell juga menjelaskan bahawa beliau tidak berpuas hati dengan kadar inflasi yang rendah dan menyatakan komitmen mereka adalah untuk mencapai sasaran pada 2%, bukan harga siling.
Apabila menyentuh mengenai kecairan dan repo (repurchase agreement), beliau mengakui bahawa repo boleh memainkan peranan sebagai backstop untuk menyokong kawalan kadar tetapi matlamat mereka adalah kecairan dan bersedia untuk menyesuaikan jumlah yang diperlukan.


Analisis GOLD – Hampir Tergelincir, Emas Paut Semula Paras $2,000

Mata wang US dolar kembali mengukuh semula pada Selasa semalam susulan sentimen pasaran bertukar berisiko setelah tercetus kembali kebimbangan terhadap krisis perbankan.
Situasi dicetuskan oleh kejatuhan saham First Republic Bank sehingga hampir 50% sementara UBS melaporkan kemerosotan lebih 50% pada pendapatan suku tahun.
Namun, walaupun US dolar mengukuh, dagangan emas bertahan daripada alami kejatuhan nilai.
Ini disebabkan oleh emas sebagai aset safe-haven juga turut mendapat tarikan dalam sentimen risk-off pasaran selain juga disokong oleh penurunan pada hasil perbendaharaan 10-tahun Amerika Syarikat (AS).
Meneliti carta harga XAU/USD yang mengukur nilai emas berbanding US dolar, harga pada mulanya susut mencecah 1976.00 ketika dagangan menuju ke sesi New York semalam.
Namun harga emas berjaya melonjak semula ke paras 2000.00 menghampiri penghujung sesi dan menutup dagangan di sekitar tersebut.
 Menyambung dagangan pada hari ini (Rabu), harga berlegar perlahan di bawah paras 2000.00 dengan pergerakan harga di atas paras sokongan Moving Average 50 (MA50) pada rangka masa 1 jam di carta XAU/USD mencetus petunjuk awal untuk corak bullish.
Sekiranya harga berjaya memaparkan lonjakan lebih bertenaga menembusi paras 2000.00, kenaikan lebih tinggi akan dijangkakan menuju sekitar 2030.00 sebelum mencapai semula ketinggian sebelum ini pada 2048.00.
Sebaliknya jika harga gagal melepasi paras 2000.00, harga emas boleh melantun turun semula ke zon sokongan mingguan sekitar 1970.00.
Meneruskan penurunan lebih rendah akan menjangkakan harga emas bakal mencecah kembali paras tumpuan pada 1950.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Kekal ‘Bullish’, Ini Pula Akan Pacu Pergerakan Harga

Pound papar peningkatan pada dagangan pembukaan awal minggu semalam yang disokong oleh terbitan data pertumbuhan ekonomi UK pada awal sesi Eropah.
Bacaan bulanan data Keluaran Dalam Negara Kasar UK menunjukkan pengembangan ekonomi Britain pada 0.2% dari Jun kepada Julai 2022, meningkat dari penguncupan 0.6% pabulan bulan sebelumnya, namun gagal mencapai jangkaan 0.3%.
Justeru, Pound telah berjaya mengukuh sejak sesi Asia semalam sehinggalah data diterbitkan di awal sesi Eropah semalam, namun gagal untuk mengekalkan lonjakan ketika dagangan bersambung ke sesi New York.
Laporan data pekerjaan UK pada sesi Eropah sebentar lagi akan diberikan perhatian sebelum tumpuan pelabur akan beralih pula kepada terbitan data inflasi UK pada Rabu esok hari.

Dapat diperhatikan pergerakan harga pada carta pasangan mata wang GBP/USD semalam memulakan dagangan awal minggu dengan peningkatan ke paras ketinggian terbaru 2 minggu, meneruskan corak bullish sejak minggu lalu lagi.
Situasi penyusutan US dolar menjelang terbitan data inflasi Amerika Syarikat (AS) pada sesi New York malam nanti, turut dimanfaatkan Pound untuk mengukuhkan harga mengatasi rintangan minggu lalu pada 1.16500.
Harga dilihat telah melonjak dari paras 1.16000 mencapai paras ketinggian sekitar 1.17000 di sesi New York sebelum harga mendatar di zon tersebut bersambung pada sesi Asia pagi Selasa ini.
 Harga masih bergerak dalam trend bullish, berada di atas paras sokongan Moving Average 50 (MA50) pada rangka masa 1 jam di carta GBP/USD.
Dengan corak kenaikan yang dipaparkan, harga berkemungkinan lebih cenderung untuk menyambung kenaikan lebih tinggi menuju ke zon tumpuan pada 1.17600-1.18000.
Melepasi zon tersebut akan mendorong harga melanjutkan pendakian untuk menguji pula paras rintangan yang diuji pada penghujung Ogos lalu pada 1.18800.
Namun, jika harga mula membuat penurunan semula, waspada dengan pergerakan harga yang susut semula di bawah paras sokongan MA50 dan melepasi 1.16000 yang akan menjadi isyarat awal untuk perubahan trend bearish.
Penurunan harga bakal disasarkan semula untuk menuju ke zon support 1.14000 yang telah menjadi tumpuan minggu lalu dengan mencatatkan rekod terendah harga sejak 1985.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG